
Despues di e evento onual di ATIA 

Hopi di esnan 
cu a atende a sali 
mas conffundi 



Entpioxces 

:|TG0 Aruba Pe.roleum corporation. 

ITGO Aruba is a de Venezuela, S.A., the 

rrril—oHHe Bolivarlan RepuUNc of Venetuela. 


r 



r 

i 

, ( 

:iTG0 


L 


J 


r 

á 


1 

[ i 

"ITGO 


L 

• 1 1 ww 

J 


CITGO 


DIABIERNA ultimo ATIA 
a organisa su di 7 Annual Cor- 
porate Event den cua semper 
ATIA sa di trece topiconan 
interesante y al caso. 

E aña aki ATIA a scoge pa trece 
un topico cu tin hopi pregunta 
riba dje: E reapertura di e re- 
fineria. 

Pasobra despues cu Gobierno 
a firma e acuerdo cu CITGO 
y a lanta Refineria di Aruba 
na october di e aña aki, a keda 
relativamente keto y no tabatin 
mucho publicidad mas rond di 
e refineria. 

Un pregunta cu ta biba sigur 
serca mayoria di comerciante 
y pueblo en general ta, ki dia e 
refineria lo ta operacional. 

Pa contesta e pregunta aki e.o., 
ATIA a invita Director di Re- 
fineria di Aruba, sr. Alvin Kool- 
man y e Project Director di 
CITGO Aruba N.V., sr. Alirio 
Zambrano como e oradornan 
principal p’e anochi aki. 

Por a sinti cu Alvin Koolman 
no por a bisa mucho di e re- 
fineria, pero a mustra kico e 
refineria lo por bay haci, siendo 
un up-grader. 

Sr. vVvin Koolman, Director 
di Refineria di Aruba a splica 
cu e tarea di e compania aki 
ta pa supervisa CITGO Aruba 
N.V. y controla si e refineria 
ta mantene su mes na regla y 
acuerdonan formula den nan 
contrato. 

Ademas el a splica cu e tipo di 
refineria manera lo habri awor 
na Aruba, lo ta un “upgrader”, 
ta un di esnan mas avansa y 
necesario den e procesamento 
di crudo pisa. 

E crudo lo ricibi un upgrader 
na Citgo Aruba pa despues e 
pasa pa otro refinerianan ca- 
minda lo produci e producto 
final pa benta. Den e mundo 
actual di petroleo un upgrader 
tin mas balor y longevity cu un 
refineria mes. 

Venezuela tin masha hopi cru- 
do pisa y pa por sali for di esaki, 
sin cu nan tin cu inverti mucho 


placa, Aruba su refineria t’e 
unico opcion. 

Pero na final Alvin Koolman 
den su discurso a tira e bala 
den scochi di Alirio Zambrano, 
siendo e Proyect Director di 
Citgo Aruba, a laga pa Zambra- 
no contesta e pregunta ki dia e 
reñneria lo bira operacional y 
cuanto hende lo wordo emplea. 

Y aki a bin tende e berdad, cu 
de facto PDVSA tin masha di 
bisa den e refineria, contrario 
na loke a ser bisa anterior- 
mente, esta cu Citgo Aruba a 
firma cu Citgo Mericano. 

Via di un slide a mustra cu PD- 
VSA ta keda e compania madre 
y cu segun Alirio Zambrano, 
nan ta pone masha enfasis riba 
seguridad di e ser humano y 
esaki por tuma su tempo. 
Citgo Aruba por ta den opera- 
cion dentro di 18 pa 24 luna y 
no cu e cantidad di empleado 
manera Gobierno a pinti an- 
teriormente. Maximo nan lo 
por tin emplea 380 pa 470 
trahador. 

Adicional na contratista por 
yega na 240 pa 300 empleado. 

Manera menciona caba, sr. 
Alirio Zambrano, Project Di- 
rector di Citgo Aruba N.V. a 
pone enfasis riba e balornan cu 
Citgo ta carga pa tur su com- 
panianan. 

E balornan aki ta inclui seguri- 
dad, eñciencia, conñabilidad y 
responsabilidad social. 

Tambe den su discurso sr. 
Zambrano a mustra dicon e 
‘business model’ ald lo t’esun 
perfecto pa Aruba, caminda 
Aruba lo hunga un rol funda- 
mental entre Venezuela y resto 
di mundo. 

Masha bunita, pero si el a con- 
vence e audencia, por a sinti 
cu no. Papiando cu algun per- 
sona cu a atende e actividad di 
ATIA, por a sinti un desapunto 
bao di algun di nan. 

Hopi pregunta no a ser contes- 
ta y ta mas confundi cu antes, 
unda a crea un speranza masha 
grandi, di loke e no ta ainda. 

Pa motibo cu abogado di empleadonan no por ta presente 


Caso trahadonan vs InselAir Aruba 
posponi pa dialuna mainta 



di InselAir Aruba a laga sa cu 
nan kier yega na un acuerdo cu 
e trahadonan na mesa, pero nan 
ta prefera bay Corte. InselAir ta 
respeta e derecho di e trahador 
pa haci esey. 

Abogado David Kock ta com- 
pronde cu un di e motibonan cu 
e compania no por a cumpli cu e 
traspaso, ta cu nan no ta(batin) 
un cashflow sano. Placa no ta 
drenta manera mester ta. Nan 
no ta ricibi suficiente (na en- 
trada). Pero tabata Idt’e si for di 
e trahadornan. Esey a pone cu 
awor ta forsa e compania pa me- 
dio di Corte pa paga loke debe. 

Reciente reunionnan cu 
empleadonan di InselAir 
Aruba 

Un di e consecuencianan cu e 
retonan financiero menciona a 
trece cune ta cu un parti di e 
pagonan di impuesto, primanan 
di pensioen y seguro social di 
trahadornan di InstelAir 
Aruba a 


wordo posponi. 

InselAir Aruba a haci lo maximo 
posibel pa por yega na un acu- 
erdo cu e partido 
demandante como tambe cu 
Departamento di Impuesto. 

Un acuerdo a ser logra cu Depar- 
tamento di Impuesto y InselAir 
Aruba ta manteniendo contacto 
continuo pa cualkier compli- 
cacion cu por presenta ora di 
realiza e plan di pago. 

Mester tene bon nota cu e lider- 
nan di e grupo cu a inicia e caso 
sumario aki no ta den servicio 
mas di InselAir Aruba. 

Pesey e impresion ta cu e resto 
di e grupo aki no a wordo bon 
informa pa tene na cuenta cu 
nan accionnan lo afecta e con- 
tinuidad den compania. 
Importante pa remarca ta cu un 
gran parti di e empleadonan di 
InstelAir Aruba a expresa di tin 
pleno confiansa den InselAir 
Aruba pa resolve e caso aki, se- 
gun gerencia di InseLAir den un 
comunicado. 


E caso cu un grupo di trahador 
di InselAir Aruba a entama 
contra InselAir Aruba, mester a 
tuma lugar ayera mainta, pero 
como cu nan abogado, David 
Kock a keda pega na Bonaire, 
Huez a pospone e caso aki pa 
dialuna mainta pa 8.30. 

Den combersacion cu abogado 
David Kock a splica cu e no por 
tabata presente ayera mainta, 
pasobra e tabata na Bonaire y 
despues di constante pospone- 
mento, na final InselAir a can- 
cela e buelo. 

E abogado no por bisa cu ta 
pasobra InselAir lo a mira su 
nomber riba lista di pasahero, 
cu a maniobra p’e no por ta pre- 
sente ayera mainta den Corte. 

E caso awor ta tuma lugar 


dialuna pa 8:30am den Corte 
na Aruba. Lo demanda pa Corte 
forza InselAir pa cumpli mesora 
cu pagonan atrasa di belasting y 
pensioen. 

E siman aki ainda e CEO di e 
compania madre InselAir Inter- 
national Edward Heerenveen a 
pidi e trahadonan pa tin poco 
pasenshi pa cu pago di fon- 
donan. Sinembargo esaki no a 
cambia nada y e caso awor ta 
sigui dialuna mainta. 

Maske segun abogado David 
Kock, intento a ser haci pa ge- 
rencia di InselAir p’e trahador- 
nan firma un carta, den cual nan 
ta distancia for di e caso, pero 
no a ser logra. 

Pa loke cu gerencia a declara cu 
ta un grupo di trahador ya retira 
kier cuminsa e caso, abogado 
David Kock a desmenti esaki. 
Mayoria di esnan cu ta bringa 
e caso, ta den servicio ainda di 
InselAir. 

Si t’asina cu Ereder- 




















4 


AWEMainta Diasabra, 10 December 2016 


Dangui Oduber (MEP): 

Gobierno di AVP NO a haci 
nada p'a dislricto di Noord! 


deplorabel di e scolnan, drecha e facilidad- 
nan deportivo. 

Nos compromiso tambe cu e districto di 
Noord mester haya por fin su MAVO, 
HAVO y VWO”, Dangui Oduber a duna 
di conoce. 



“Pa 8 aña, dos termino di gobernacion Mike 
Eman y AVP a impedi y prohibi e disctricto 
di Noord pa haya e scol aki. 


E suma di placa cu tabatin disponibel pa e 
proyecto aki a wordo uza pa e proyecto di 
tram den Caya Betico Croes cu a conduci 
na kiebro den Caya caminda tin 42 tienda 
a cera nan portanan y mas cu 120 mama y 
tata di famia a perde nan trabou. 


Nos prioridad ta e scol ald, pasobra e ta un 
necesidad y prioridad. Un voto pa MEP ta 
un voto pa pone enseñansa y educacion 
como prioridad”, 

Dangui Odu- 
ber a con- 
clui. 


“UN di e districtonan cu sigur no a haya 
atencion y a ser lubida pa e Gobiemo di AVP 
ta e disctricto di Noord. Den dos periodo di 
gobernacion e unico proyecto cu a ser pre- 
senta pa e bario di Noord ta e MFA Noord. 


Ora bo ta biba den e area aki y bo ta wak e 
deterorio di e scolnan, bo ta mira e deteri- 
oro di complehonan deportivo, bo ta mira 
deterioro di infrastmctura y un criminalidad 
creciente, tin cu puntra nos mes kico Gobi- 
erno a haci pa e bario di Noord. Tin masha 
hopi bario nobo a bin den e area di Noord 
y tur esaldnan a wordo neglisha y lubida”, 
segun Dangui Oduber. 


“Pa dos eleccion caba AVP a cana den Noord 
a priminti asfalt, a priminti luz di Caya, a 
priminti klinker y te awe despues di dos 
periodo casi tur e barionan den Noord ainda 
ta warda. Ta tristo y lamentabel cu Gobierno 
ta duna prioridad na Green Corridor en 
bes cu percura pa asfalt tur e bariona rond 
di Aruba prome y percura pa tin un bon 
infrastrcutura. 


E districto di Noord merece mas atencion 
di e Gobierno di AVP aki. 


Criminalidad tambe ta algo cu ta afectando 
Noord grandemente y Gobierno no a atende 
cu esaki manera debe ser. Ciudadanonan ta 
wordo horta, nan autonan ta wordo horta, 
nan ta wordo atraca den nan propio cas y e 
insiguridad den Noord ta enorme”, Dangui 
Oduber a splica. 


“Prome Minister Mike Eman cada pasa al- 
gun tempo kier cana den Noord y subi un 
palo di luz y pone dos luz den un Caya den 
Noord. Esaki no ta soluciona e problemanan 
cu tin. Esald ta “window dressing” mescos cu 
el a gaña elimina BBO y despues e aumente. 


Den e bario di Sero Pela p. e. el a pone tres 
luz pa e henter e bario. 

Si bo kier haci algo pa e bario y bin cu cam- 
era y prensa pa saca potret, haci algo bon 
y di curason. No bin haci show y fanfaria y 
keda sin cumpli. 


Den area di Washington ta un cantidad di 
Caya tin cu mester wordo asfalta, esaki ta 
conta mescos pa areanan manera Sero Pela, 
Boroncana y Saliña Cerca”, Dangui Oduber 
a continua. 


“Ningun di e nos cayanan aki ta asfalta, den 
dos gobernacion tres palo di luz Boroncana 
y Sero Pela ha haya. Hopi biaha Mike Eman 
a bin haci show, saca potret, bisa den cor- 
ant cu AVP a cumpli, siendo cu ta show 
barata nan ta haci pa haya publicidad riba 
gañamento. Otro areanan cu tampoco no 
tin asfalt ta Kurimiaw, Alto Vista, Bubali, 
San Miguel, Koyari y Palm Beach. 


Nos di MEP y ami sigur como un di 
esnan cu ta residencia den e districto 
di Noord kier mira mas atencion pa 
districto di Noord. Nos Ider mehora 
e infrastructura, mehora e situacion 

Ricibi nos deiicioso Gariic Knots GRATI5 cu cada TAKE OUT di un MEDIUM Hoiiday Pizza 


Ham di Pasco caramelisa cu sucu bruin y especianan navideño 
Pineapple, rasenchi, olijfi berde, promenton berde, siboyo y mushroom 
Keeshi Gouda 

Garlic Knots yena cu keshi mozarella y especie di garlic 


5MALL 


MEDIUM 


LARCE 


ORDER NOW 


PIEDRA PLAT 5A5AKI OROUBO TAKE OUl DELIVERY & DINE-IN 

5851818 5821818 5839969 OFERTA VALIDO TE JANUARY 6,2017 

Fiscal fa exigi 12 aña pa homber sospecha di a mala su lanfa 



DIAHUEBS atardi, 
Corte a trata e caso penal 
contra e homber M. B. 
kende ta wordo sospe- 
cha di a mata su tanta. 
Fiscal a exigi 12 aña pa 
e sospechoso, pero sin 
ningun prueba a mustra 
su culpabilidad, segun 
abogado mr. Illes. 

Fiscal a haci laga haci 
diferente investigacion, 
algun di nan pendiente 
ainda pa determina si 
asunto di herencia ta 
motibo pa M. B. mata 
su tanta. 

E caso a cuminsa dia 
23 di maart 2016 ora a 
pidi asistencia di Polis y 


Ambulance na Moko, ca- 
minda e tanta di 73 aña 
tabata herida cu wowo 
hincha, blauw marca riba 
su curpa, y ribchi frac- 
tura. Investigacion di 
patologo a mustra cu e 
causa di su morto ta un 
hemoragia cerebral. 
Dicho heridanan clara- 
mente no ta cuadra cu 
e sospechoso su prome 
declaracionnan cu e tanta 
lo a cay for di cama y 
herida mes. 

M. B. a declara na Hues 
cu e tabata trahando riba 
un auto den garashi ora el 
a tende un sonido fuerte, 
pero no a reacciona riba 


esaki. Mas despues e lo a 
descubri su tanta benta 
banda di e cama. Hues a 
conclui cu e tanta tabata 
mas leu di e cama y e sos- 
pechoso tabata hopi bebi. 
M. B. a admiti cu el a 
bebe, pero tampoco e 
tabata hopi burachi. E1 a 
insisti durante henter e 
procedemento cu e no a 
mishi cu su tanta. 

Investigacion ta mustra 
cu M. B. y su tata so ta- 
bata den e cas ora e tanta 
a wordo haya. 

E tata tabata drumi e mo- 
mentonan ey y a wordo 
lanta pa M. B. kende a 
bis’e di locual a pasa. 


E tata tambe ta 
kere cu su propio 
yiu a mata su ru- 
man muhe y a bisa 
cu su yiu tabata 
hopi burachi e ano- 
chi ey. 

Fiscal a mustra cu 
paramediconan di 
ambulance tabatin 
problema pa drenta 
den e cas, pasobra 
M. B. no tabata kier pa 
nan drenta, pa cual a 
pidi asistencia di Polis. 
M. B. a keda deteni pa 
buracheria, mientras na 
Hospital a constata cu e 
tanta a sufri sangramento 
den cabes. 


Fiscal ta haya M. B. cul- 
pabel di a mata su tanta 
y a exigi 12 aña di prizon, 
kitando e tempo cu M. 
B. ta cera den KIA caba. 
Hues a cera tratamento 
di e caso y lo sigui studia 
esaki pa duna un senten- 
cia oficial 22 di december 
proximo. 


Ministernan Eman y Arends ta firma acuerdo cu institucion Qredits 

Qredits ta brinda micro financiamento pa entrepreneurnan hoben 


TABATA un momen- 
to hopi importante ora 
Ministernan Eman y Ar- 



STATENVANARUBA 

OPENBARE VERGADERING 
OP12DECEMBER2QL6 
OM 14:00UURV.M. 

IN DE VERGADERZAAL VAN 
DE STATEN VANARUBA 

TE BEHANDELEN 
ONDERWERP 

AGENDA: 

0 ntwerp-l andsverodeni ng 
houdende bekrachtiging van het 
Landsbesluit houdende algemene 
maatregelen, van 2 februari 2015 
(A B 2015 no. 11) ter uitvoering van 
artikel 4, tweede lid, van de 
Landsverordening bestmettelijke 
ziekten (AB 1992 no. GT 11) het 
Landsbesluit, houdendealgemene 
maatregelen, van 14 juli 2015 (AB 
2015 no. 33) ter uitvoering van 
artikel 4, tweede lid, van de 
Landsverordening bestmettelijke 
ziekten (AB 1992 no. GT 11) en het 
Landsbesluit, houdendealgemene 
maatregelen, van 4 maart 2016 (A B 
2016 no. 20) ter uitvoering van de 
artikelen 7, tweede lid, en 15b, 
eerste lid, van de Quarantaineveror- 
dening (AB 1992 no. GT7). 

De Griffier, 
mr. drs. Herman Ch. j. Hek 


ends diahuebs atardi a 
firma un acuerdo cu sr. 
Groeneveld, ehecutivo di 
e institucion Qredits cu 
ta brinda micro financia- 
mento te 50 mil florin pa 
comerciantenan chikito 
cu kier start un negoshi, 
como tambe startups riba 
tereno di inovacion. 

Esald ta haci posibel cu 
hendenan cu kier cum- 
insa cu un negoshi y no 
ta logra na banco lihe 
pa varios motibo, por 
acudi na Qredits cu 
ta ofrece e posibi- 
lidad di financia- 
mento sin cu ta 
exigi un garantia 
manera banco si 
ta haci. 

Prome Minister 
Eman a bisa cu e 
problema cu entre- 
preneurnan hoben 
ta encontra hopi 


bes na momento cu nan 
bay un banco pa busca 
financiamento pa start 
cierto tipo di negoshi, ta 
cu banco no semper ta 
flexibel. 

Qredits ta haci e finan- 
ciamento contra un in- 
teres di 8,75% posibel y 
esnan cu haci e prestamo 
ta wordo guia durante e 
proceso di yega na nan 


propio negoshi. 

Na mas di un ocasion a 
wordo enfatisa cu Qredits 
no ta un competencia pa 
banconan local, al con- 
trario, e instituto ta bay 
traha hunto cu banconan 
na Aruba. Solamente e 
punto di sali- da di 
Qredits ta 


diferente cu banconan 
comercial. 

Qredits ta un fundacion 
non profit cu tin su ofici- 
nanan oficial na Hulanda 
desde 2009 y ya caba un 
filial na Boneiro y desde 
e prome kwartaal di otro 
aña tambe na Aruba. 

Gai cora a canta den centro di Otrabanda 

Dos negoshi a kima por 
completo ayera madruga 



WILLEMSTAD-Al- 

redador di 12:30 di ayera 
marduga Polis a haña 
notificacion cu den caya 
di Otrobanda mester tin 
un pacus na candela. 
Mesora Polis a bay n’e 
sitio y berdad a bin mira 
cu huma tabata sali for 
di Favorite Shop pega cu 
Kriss Kross. 

Mesora Cuerpo di Bomb- 
ero a yega n’e sitio y a bin 
tuma nota cu Favorite 
Shop a cuminsa Idma fo’i 
den dak pa despues cu 
e parti di e pacus abou 
completo. 


Na momentu cu Brand- 
weer tabata lucha cu e 
candela a cuminsa nota 
cu Kriss Kross tambe a 
cuminsa yena cu huma. 
Doñonan di Kriss Kross a 
habri e pacus y berdad a 
bin tuma nota cu e dak a 
cuminsa pega na candela. 
Enbes di candela bira 
mas chiquito, e candela 
tabata crece bira mas 
grandi. 

Bomberonan mester a 
haci basta esfuerso cu e 
candela aki. Mas lat Cu- 
erpo di Bombero di Isla 


mester a bin n’e sitio pa 
yuda paga e candela, mi- 
rando cu e candela tabata 
basta grandi y pa evita cu 
e ta sigui pega mas lugar 
na candela a opta pa laga 
Brandweer di Isla bin 


yuda paga e candela. 
Doñonan di pacusnan cu 
un tristesa na nan cara 
pa para mira con nan ne- 
goshi ta kima completo. 
Ainda den mainta aki 
Brandweer ta bashando 


awa riba e candela mi- 
rando cu ainda tin basta 
huma ta sali for di e 2 
pacusnan aki. Caya com- 
pletamente sera p’asina 
Bomberonan por caba cu 
nan trabou. 


Notorio éx cnmmal Hulandes 
Mkidá diahuebs nochi 



WILLEMSTAD - 

Diahuebs anochi lat 
criminalnan a likidá e 
éx criminal macamba 
Martin Kok, kende ta- 
batin su pagina digi- 
tal caminda e taba- 
ta comentá casonan 
criminal ( www.vlinder- 
scrime.nl ). 


Diahuebs anochi lat el a wordo likidá dilanti un sex- 
club na Naarden.Martin Kok ta un éx criminal y su 
pagina digital t’esun di mas lesá di Hulanda. 

E tabata popular y odiá y specialmente hendenan di 
baho mundo for di unda el a sali tabata odié te den 
su higra y tur tabata anhelá p’e dia yega cu ta likidé 
pa sera su boca. 

Pa notorio cu e tabata, e tabata unico den su catego- 
ria y ultimo tempo e tabata post riba su pagina di 
Facebook hopi informacion riba e Douanero Gerrit 
Gnoegheide di Rotterdam. 

E ambtenar aki tabata meta hopi profundo den e 
mundo baho di narcotrafico cu su lasonan cu nar- 
cotraficantenan Golombiano. 

Contactonan di Martin Kok di Colombia tabata 
mandé info tocante Gerrit Gnoegheide y ta logico cu 
ta tur hende ta sospechá cu su likidacion tin di haber 
cu su denuncianan pa tapa su boca. 



Check outour 

HOLIDAY MAGAZINE SPECIALS 
Available online 
or pick up a copy in Store! 






SUNDAY DECEMBER 11 
FROM 8AM TO 8PM 


SPVE BIG WITM OUR 
MOLIDRY SPQCIRLSI 


GET A FREE INSTANT PHOTO WITH SANTA CLAUS AT OUR PHOTO BOOTH 
WITH YOUR PURCHASE OF 100 AWG AND UP FROM 4:30PM TO 7:30PM 


THE# 

SUPERMARKET 

MARURA 


For more information please call (297) 583-2370 
Open Monday to Saturday from 8am to 9pm. 
Sunday from 8am to 6pm • www.lingandsons.com 


(3 IN STORE! 

U«US0H 

■ /Facebook 

Asociacion di Connércio y Industria di Córsou (VBC), ta haya cu 

Aumenta sueldo minimo lo crea desempleo, 
mas pobresa y crecemento economico lo baha 


RECIENTEMENTE 

Ministerio di Desaroyo 
Económico (MEO) a 
tene un presentacion pa 
Dialogo Nacional riba e 
consecuencia económico 
cu por spera di subida di 
sueldo minimo entrante 1 
janiiari 2017, conforme e 
Areglo Ministerial (MR) 
PB 2016 nr. 14. 

For di calculacionnan di 
MEO ta resultá e.o. cu 
crecemento económico 
real lo baha cu 1,3%, 
desempleo lo aumentá, 
posicion di competencia 
lo empeorá, un spiral di 
sueldo/prijs lo bay mani- 


festá. 

E calculacionnan uni- 
camente ta trata aña 
2017. No a calculá ainda 
e efecto di e otro aumen- 
tonan di sueldo minimo 
(30% mas adicional) den 
e añanan siguiente. Lo 
no ta dificil pa rei kico 
esakinan lo ta. 

E analisis y calcula- 
cionnan di MEO ta con- 
firmá loke VBC ya a 
trece na varios occasion 
caba dilanti (mira e.o. 
Newsletter VBC edicion 
novémber 2016). 
Ehecucion di e MR di 
Minister di SOAW, lo 


tin consecuencia social 
económico negativo pa 
Córsou. 

Esakinan lo manifestá 
nan mes den limitacion 
económico, aumento di 
desempleo y cu esey, po- 
bresa, empeoramento di 
posicion di competencia 
y clima di inversion, den 
poco palabra, confianza 
den economia di Córsou. 
E investigacion y conclu- 
sionan di MEO no a haci 
ningun impresion riba 
Minister di SOAW y di 
sindicatonan. 

Nan ta di opinion cu au- 
mento di sueldo minimo 


n' 

W.-,| .,v 

STATENVANARUBA 

OPENBARE VERGADERING 
OP13DECEMBER 2016 
OM 1Oe0OUURV.M. 

IN DE VERGADERZAAL VAN 
DE STATENVANARUBA 

TE BEHANDELEN 
ONDERWERP 

AGENDA: 

Ontwerp-landsverordening tot 
vaststelling van de begroting van 
hetTourism ProductEnhancement 
Fund voorhetdienstjaar2017. 


DeGriffier, 
mr.drs. Herman Ch. j. Hek 


mester sigui y cu esey 
conscientemente a scoge 
pa retraso di economia, 
aumento di desempleo y 
empobrecimento. 

De facto un reparti- 
mento di pobresa y 
escases 

Pa VBC e vision, actitud 
y decision di Minister di 
SOAW y sindicatonan ta 
incomprendibel y suma- 
mente decepcionante. 

E gremionan aki pues 
t’esnan responsabel p’e 
malestar social económi- 
co cu por spera y inten- 
sidad di esald. 

No por reclamá dunador- 
nan di trabou cu a avisá 
p’esald y no por pone nan 
responsabel tampoco. 

VBC alabes kier mustra 
riba un aspecto particular 
den e discusion aki, esta 
si e MR di Minister di 
SOAW a keda realisá den 
un forma cuidadoso y si 
no a actua contra stipu- 
lacionnan legal existente. 
Conforme stipulacionnan 
di Ley di Sueldo Minimo 
mester tende Conseho 
Social-Económico (SER) 
ora cu Minister kier im- 
plementá adaptacion di 
sueldo minimo (art. 9 


insiso 8). 

Además den caso di au- 
mento autónomo di suel- 
do minimo mester papia 
di un motibo special (art. 
13, insiso2). 

Na opinion di VBC no 
a cumpli cu e stipula- 
cionnan legal (ainda) y 
consecuentemente mes- 
ter pone legalidad di e 
MR conserni na duda. 
For di historia legal ta 
resultá e.o. cu Fluez den 
Prome Instancia den un 
huicio sumario di 27 
decémber 1971 a yega 
n’e conclusion cu mes- 
ter cumpli cu e disposi- 
cionnan legal di tende 
SER pa un MR por ta 
implementable. 

Ta posibel cu e obligacion 
legal aki aña 2016 ainda 
ta na vigor y cu Minister 
no a fiha riba esaki? 
VBC ta ripiti cu tin tur 
razonnan pa economia, 
cupo di trabou, combati- 
mento di pobresa, huridi- 
co etc. pa tuma e MR di 
Minister di SOAW den 
reconsideracion y reem- 
plasá esaki cu un pakete 
di medida mas ekilibrá cu 
además ta cumpli cu tur 
stipulacionnan legal. 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Z7ragon spec\áv% 





Samsung note edge 


blu sport 4.5 
afl. 210,00 


SamsungsS minl 
all. 315.00 


Also: Samsung S5 . s6 mini, Samsung S4. Samsung 4 mini, S3 mini eic.. 
Accessories Ibr all Samsung and Iphonemodels 

ToshibaLaptop 15.6-4Gb 320Gb Harddisk. Afl. 900.00 
Hp Ink catridges, Unrversal laptop adapters etc.. 
iTunes gift cards $ 10.00, $ 16.00 and $25.00, 

Google play cards and Raystation Network cards. 


Sales, repair and aooessories for a)l Samsung modete and other oellulars. 
Unkxk, rebad. reset, upgrade, replace lcd, keypad, speaker etc. 




Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 


Wn Noticia 

Ayera 
mainta a 
cuminsa cu 
tratamento 
di caso 
DRUM 




I<RALENDIJK - Rachyt Sara- 
goza a manda un carta bisa cu e no 
kier ta presente, pero su abogado 
si lo t’ey. E 6 Venezolano si tabata 
presente: Francisco Carrasquel, 
Chanon Rivera, William Padilla, 
Nitzael Padilla, Francisco Padilla, 
y Jose Enrique Exposito Perez, ken- 
denan a sospechoso den e morto 
di e agente policial Freddy Balcx.. 

Huez a dicidi cu caso DRUM (atra- 
co arma y morto di agente policial 
Freddy Bakx, 17 di augustus 2016) 
ta continua 24 di februari 2017, 
atrobe como di dos tratamento 
proforma. 

E caso ta bay keda trata cu con- 
tenido 15, 16 y 17 di mei 2017. 
Den e caso aki tin 7 sospechoso. 
Nan ta seis Venezolano y un 
Boneriano. 


Alerta pa awacere 
pa prensa nr. 1 pa 
ayera diabierna di 
9 december 2016 



OPORTUNIDAD 


PA TRABOU 


Ayudante temporario cu 
experiencia pa 3 pa 4 luna 


• CuminsaiFin di Janiuari 2017 

• Diario: Dialuna pa Diabierna 

• Tempo completo di 7am pa 3pm 

• Abilidad pa hasi trabounan general 
di cas incluyendo cushina, hasi limpi, 
laba y strika panja 

• Adres: Cumana 


Interesadonan 
por jama: 594-0909 



AUNKE e pronostico di ayera tabata describi e actividad actual, meteo kier 
añadi informacion adicional: Na e momentonan aki nos tin algun yobida riba 
isla di Aruba cu den nan mayoria ta modera. E tempo ta wordo causa pa un dis- 
turbio riba nivelnan mas halto di atmosfera combina cu humedad na e nivelnan 
mas abou. 

Cantidadnan di 10 pa localmente 25 mm a wordo midi caba. Cantidadnan cu 
nos por duna na e momentonan aki, 9 di december 2016, ta: Airport 9.6 mm, 
Hadicurari 10.2 mm, Ponton 12.7 mm, Seroe Blanco 16.2 mm. 

Por spera adicionalmente cantidadnan entre 3 pa 10 mm. E yobidanan lo por 
dura te cu e prome oranan di merdia despues di cual e lo stop parcialmente of 
totalmente. 

Sin embargo, mas laat den anochi y marduga y mainta di diasabra por tin algun 
yobida atrobe cu por bay compaña pa strena cu lamper caminda por spera can- 
tidadnan entre 10 pa 20mm localmente por tin molester cu inundacion rato 
rato na luganan di custumber ya cu e tera ta satura caba te cu awo e damnan ta 
wantando bon. 

Plataforma politica P.O.R. lo keda oficialisa 
diadomingo awo den Cas di Cultura 


DESDE cu a anuncia cu lo forma un plata- 
forma nobo aki na Aruba, un Forsa Nobo pa 
e pueblo di Aruba unda cu continuamente 
ta pidi pa un politica cu un caracter nobo 
y na unda cu e comunidad di Aruba por ta 
hopi mas participe den loke ta gobernacion 
aki na Aruba. 

Otmar Oduber cu ta lidera e e partido nobo 
P.O.R. ta kere den un Gobierno cu ta duna 
oido y cu ta compromete su mes di loke cu 
e ta presenta na comunidad y naturalmente 
hunto cu ne un Parlamento cu Aruba ta 
boga pe hopi tempo cu por haci su control 
debidamente y cu por respeta e derecho di 
cada un ciudadano cu ta biba na Aruba. 


Esaki ta e motibonan cu e plataforma Forsa 
Nobo a haya bida y desde cu a anuncia e 
plataforma aki den e ultimo simannan por 
a combersa cu hopi persona den nos comu- 
nidad. 

E plataforma Forsa Nobo tin un diversifi- 
cacion den loke ta e representacion cu ta 
bay tin , miembronan cu ta bay tin den e 
plataforma aki. 

P’esey mes diadomingo awor dia 11 di de- 
cember 2016 den cas di cultura pa lO’or di 
mainta lo funda partido P.O.R. cu ta para pa 
un pueblo orguyoso y respeta, cu su slogen 
“E Forsa Nobo” hunto cu e comunidad di 



Aruba y hunto cu tur esnan cu a uni nan mes 
tur e simannan aki pa ta presente na cas di 
cultura diadomingo awo p’asina sostene e 
partido, e plataforma nobo pa Aruba. 

Asina tambe hunto cu notario y e funda- 
dornan, miembronan di P.O.R. lo oficialisa 
plataforma politica P.O.R. cu lo ta e forsa 
nobo pa eleccion 2017. 


Apesar di tur problema, InselAir Aruba ta premira 2017 cu confiansa 


ACTUALMENTE, InseAir Amba tin un 
cantidad grandi di dolar Mericano pendiente 
na Venezuela. 

No obstante negociacionnan continuo cu a 
ser hiba, e suma pendiente a crea un presion 
financiero enorme riba e organisacion. Inse- 
lAir Aruba na su turno a haci ahustacionnan 
necesario p’asina sigura continuacion di nan 
operacion. 

Esaki InselAir Aruba a logra haci esaki cu 
exito monitoriando continuamente tur e 
aspectonan di e situacion financiero. 

Den e ultimo lunanan varios estudio a ser 
haci riba tur e aspectonan di e operacion 
incluyendo 

asuntonan comercial y general como tambe 


e gastonan di mantenimiento di su flota. 
Asina a logra realisa e reduccion necesario 
di e gastonan pa por a logra mantene e efi- 
ciencia y sigura un ingreso stabil. 

Un di e pasonan cu a resulta necesario pa 
wordo tuma ta reorganisacion di personal 
di InselAir Aruba, combinando funcionnan, 
eliminando departamentonan y reasigna y 
retira empleado. 

Pa yuda surpasa e falta di fondonan pendi- 
ente, InselAir vVuba a haci un apelacion na 
Gobierno di Gorsou pa ayudo financiero por 
medio di un fondo di emergencia, cu actu- 
almente ta wordo revisa pa di un comision 
special. 

10 Aña den shelonan Panamericano 

Desde su buelo inicial na aña 2006, 
InselAir Aruba a mustra di ta un 
aerolinia rendabel y a 
conoce un crecemento continuo cu 
a supera tur norma di rentabilidad 
den e industria ald. 

Den pasado caba InseLAir Aruba 
a demostra forsa y flexibilidad en- 
frentando e retonan 
financiero relaciona cu e situacion 
cu tin na Venezuela y a sigui n’e 
mesun forma asegurando 
un organisacion stabil cu un finan- 
za sano y rendabel diversificando 
su mercadonan. 

Segun gerencia di InselAir Aruba, 
e flexibilidad aki tabata notabel 


m 

«4 



den e operacion di InselAir Aruba ora cu 
exitosamente a sa di logra compensa pa gran 
parti e caida di pasaheronan Venezolano cu 
a representa un reduccion di 35% pa 4%. 
Esaki a ser logra cu expansion di su red den 
e ultimo lunanan creando ruta y 
destinacionnan nobo manera Spaña, Bar- 
ranquilla, Georgetown, Manaus, Havana, 
San Juan y 

Quito. Ademas, InselAir a aumenta e bia- 
henan pa y desde Paramaribo, Puerto Prin- 
cipe y Santo 
Domingo. 

Preparando nan mes pa futuro 
Danki na ahustenan especifico cu InselAir 
7\ruba a haci na su gastonan y ingreso, a logra 
restructuracion di su finanza cu a conduci 
e compania na un posicion di rendabilidad 
durante aña 2017. 

InselAir Aruba lo keda un di e aereolineanan 
Caribense mas grandi den region, sirbiendo 
21 destinacion, transportando mas o menos 
1 miyon di pasahero pa aña y ofreciendo 140 
‘city-pairs’ cu un flota actual di 14 avion. 

Parlamentario mr. Xiomara Ruiz Maduro: 

E susedido na Insel Air ta atacha 
e integridad di Controlaria General di Aruba 


E empleadonan di InselAir a 
entama un caso contra gerencia 
di e compania, debi n’e sospecho 
cu InselAir no a pasa e placa di 
Loonbelasting y prima social 
pa Departamento di Impuesto. 
Remarcabel den e caso aki ta cu 
e CEO di e compania, sr. Feder- 
ick Nuboer, ta un ex-Inspecteur 
der Belastingen di Pais Aruba y 
ta den funcion publico como e 
Vice Presidente di Controlaria 
General di nos Pais. 

E susedido aki ta algo grave y 
den un situacion asina na nos 
opinion sr. Federick Nuboer no 
por keda na cabes di e Colegio 
Halto aki di nos Pais, ya cu e 
susedido na InselAir ta atacha e 
integridad di Controlaria Gen- 
eral di Aruba, segun Parlamen- 
tario di MEP, mr. Xiomara Ruiz 
Maduro. 

Pregunta oficial na Prome 
Minister Eman 

MEP a dirigi algun pregunta na 
Prome Minster Mike Eman pa 
haya sa kico e mandatario aki 
tin pensa di haci cu e kiebro 
di integridad aki cu ta atacha e 
confiansa cu pueblo mester por 
tin un Colegio Halto di nos Pais 
manera Controlaria General di 
Aruba. 

MEP a indica na Prome Minister 
Eman cu e situacion cu a pre- 
senta aki ta pone cu sr. Federick 
Nuboer no por keda mas den e 
funcion publico aki y MEP kier 
sa kico Prome Minister Eman 
ta bay haci pa evita cu por surgi 
mas daño n’e imagen di Contro- 
laria General. 



E Ministernan debe pueblo un 
splicacion con por ta posibel cu 
un ex-Inspecteur di Belasting y 
Vice President di Controlaria 
General di Aruba por wordo 
permiti pa keda sin cumpli cu 
ley asina sin cu tin consecuencia 
alguno, siendo cu otro persona 
cu keda sin cumpli ta haya 
boet of mester hasta bay sera. 


Banda di esald, segun Xiomara 
Ruiz Maduro, MEP a pidi e 
mandario pa averigua serca 
e Minister di Finanza, Angel 
Bermudez con por ta posibel 
cu pa 2 aña largo InselAir no a 
cumpli cu su debernan fiscal y si 
e compania aki a wordo notifica 
debidamente. 

Pueblo ta exigi haya claridad, 
ya cu no por t’asina cu pueblo 
ta wordo ‘harassed’ pa cumpli 
cu pago di belasting y cu com- 
panianan ta bay den bancarota 
pa por cumpli cu cost of doing 
business haltisimo y InseLAir por 
keda 2 aña sin cumpli debidam- 
ente cu pago di belasting. 


Peticion pa reunion na 
Parlamento 

Den e mesun rosea MEP 
a haci un peticion na 
Presidente di Parla- 
mento pa yama un 
reunion urgente 
den e Comision di 
Landsuitgaven pa 
trata e kiebro di 
integridad aki cu 
ta atacha e Con- 
trolaria General 


Gobernacion mester ta in- 
tegro 

Nos pais mester wordo bon 
goberna y pesey MEP no por 
djis sera wowo y permiti cu den 
instancianan cu mester haci con- 
trol riba Gobierno tin persona 
ta cana rond cu no ta goza di 
e integridad rekeri p’e funcion. 
E susedido na InseLAir ta atacha 
e integridad di Controlaria Gen- 
eral di nos pais y mester 
atende cune debidam- 
ente, Xiomara Ruiz 
Maduro di MEP a 
conclui. 


di nos pais. 

Parlamento tin un deber pa 
percura cu nos pais ta wordo 
goberna na un manera drechi y 
no por sera wowo p’e hecho cu 
e propio Presidente di Contro- 
laria General ta comete un pifia 
grave asina. 


E señal cu e CEO di Insel Air 
ta manda aki pa comunidad 
ta uno hopi eroneo y 
Parlamento mester 
atende cu esaki. 



Bo tambe ta un fotografo di AWEMainta, 
saca foto di cualkier suseso y mande pa 
noticia@awemainta.com 

Durante ceremonia di ponemento di prome piedra na Kunuku Abou 

Minisler Sevinger a anuncia un ley 
impertante cu a pasa den Parlamente 



MINISTER di Infrastructura Benny 
Sevinger hunto cu Prome Minister Mike 
Eman, sr. van Poppel di FCCAy otronan 
envolvi tabata presente na Kunuku Abou 
na e acto oficial di ponemento di prome 
piedra di proyecto ‘construccion di 18 
seniorenwoning’ na e sitio ey. 

Ultimamente FCCA ta trahando duro 
riba varios proyecto cu ta na bienestar di 
comunidad, brindando e ciudadano un 
hogar pa biba aden. Minister Sevinger a 
menciona presencia di e seniorencomite 
cu t’ey pa percura pa interes di e gran- 
dinan cu ta bay biba den e casnan cu ta 
keda cla otro aña na september. 

“Un bes mas nos ta para aki na un 
proyecto rib’e lista largo di FCCA. Si- 
man pasa nos a acorda e proyectonan 
cu FCCA ta bay ehecuta den e proximo 
lunanan.” 

Sevinger a felicita compania Calidad cu a 
gana e bidding di e proyecto na Kunuku 
Abou. 

E1 a menciona cu ya caba nan conoce e 
bon trabou cu Calidad ta haci, asina ta 
cu e no tin duda cu e proyecto no ta keda 
dentro di budget y ta keda cla na tempo. 
Tambe Minister a menciona cu un 
dia prome nan tabata den Parlamento 
unda un ley importante a pasa. Min- 
ister ta splica kico e ley aki ta encera. 

“For di tempo cu pais Aruba tabata 
forma parti di Antiyas (eilandgebied) 
tabatin un discusion entre FCCA y tur 
Gobierno di e tempo ey te awor, rib’e 
tema si FCCA debe Gobierno of Gobi- 
erno debe FCCA. 

Esaki tabata crea un disturbio pa e 
bukinan di FCCA pa e por haya fiansa 
riba mercado intemacional cu un interes 
abou p’asina FCCA por traha mas cas.” 

Sevinger a menciona di tin e grato placer 
pa anuncia a cu fraccion di AVP a acorda 
e schikking cu a wordo presenta y a yega 
na un acuerdo. 

“FCCA no debe Aruba nada y Aruba no 
debe FCCA nada. A1 contrario. FCCA a 
haya tur e resto di casnan cu ta di Go- 
bierno. Es decir, awor FGGA ta doño di 
tur e casnan social na Aruba.” 

Minister a felicita sr. van Poppel pa e 
tremendo trabou y Minister Presidente 
Eman kende a pusha duro pa esaki por a 
sosode. No tabata facil, pero a logra keda 
cla.“Determinacion a prevalece ald nan.” 

129 parha fotografia na Aruba 

Minister Mike de Meza 
impresiona cu buki 

"Bird Wildlife of Aruba" 



pa tabel di 
nombernan di 
nos parhanan 
na Papiamen- 
to, Ingles, 
Hulandes y 
Spaño banda 
di nan num- 
ber cientifico. 
Den e tabel aki tin 


RECIENTEMENTE drs. Greg Peterson 
a haci entrega di buki: “Bird Wildlife of 
Aruba” na Minister encarga cu Turismo 
Mike de Meza. Un buki unda cu el a 
documenta diferente parha na Aruba, 
asina poniendo e luz importante riba 
un di e motibonan cu mester preserva 
nos naturalesa. Minister Mike de Meza 
a keda masha encanta cu diferente 
tipo parha cu ta ilustra den e buki y a 
gradici drs. Greg Peterson pa 
a regale un ehemplar. 

Den un entrevista cor- 
tico cu Greg Peterson, 
el a splica cu e buki 
ta consisti di dife- 
rente topico. Un 
di nan ta 



254 tipo di parha cu ta haya na Aruba, e buki tin 
potret di 129 tipo di parha cu a wordo saca na Aruba. 
Drs. Peterson ta enfatisa cu tur potret den e buki 
a wordo saca na Aruba y e buki ta consisti di 432 
pagina. 

E buki ta splica tambe cua t’e 16 areanan di impor- 
tancia pa nos naturalesa na Aruba y con nan mester 
wordo protegi y bira parti di Parke Nacional Arikok. 

INSPIRACION/MOTIVACION 

A puntra drs. Greg Peterson kico a motiv’e pa bin cu 
un buki asina’ki, el a bisa: “Di un banda nos ta wak 
cu tin masha tiki publicacion di naturalesa na Aruba 
y falta masha hopi pa haci ainda. Di otro banda, 
Aruba ta perdiendo naturalesa masha liher mes y e 
buki tey pa yuda mustra cu nos no tin cu laga tur cos 
na Aruba bay perdi. 

E buki tambe tey pa asisti nos maestronan di scol y 
tur amante di nos naturalesa”. 

Teniendo na cuenta e proteccion di e parhanan a 
puntra Greg Peterson kico Aruba ta haciendo bon y 
kico por mehora, pa cual el a bisa cu vVuba ta ‘leu 
fo’i cas’ ora ta papia di proteccion di parha y nos 
naturalesa en general. 

“Nos tin un peticion aden cu 11 mil firma puntrando 
Gobierno di Aruba pa proteha 16 area y nos ta spera 
cu esaki lo sosode den e proximo un of dos luna. 

Tambe nos ta suplica p’e ley di medio ambiente wordo 
manda pa Parlamento y cu e listanan di flora y fauna 
cu mester wordo proteha, wordo efectua mas liher cu 
ta posibel. Esald lo ta algo hopi prestigioso pa nos pais 
si Gobierno por materialisa esakinan. 

Por ultimo, na 2012 nos Shoco a bira un Simbolo 
Nacional y na 2014 nos a aserca Gobierno pa nombra 
nos Prikichi como Aruba su Parha Nacional. 

Nos Shoco y Prikichi ta “endemic” (regularmente di e 
area) di Aruba, y tur dos ta carga e number ‘Arubensis’ 
den nan number scientifico. 

Ta nos deber pa proteha nan, pero lamentablemente 
nan cantidad ta bahando. Dor di proteha nan, nos lo 
por scapa nan di bay perdi. 

Nos ta spera cu Minister Mike de Meza declara nos 
Prikichi nos Parha Nacional mas liher cu ta posibel”, 
drs. Greg Peterson a termina bisando. 

Segun anolisis haci pa Gregorio Wolff a conclui cu 

E guera na Aleppo, Syria ta yegando su fin 



DEN varios comunicado cu Gregorio Wolff 
a scirbi den pasado riba e guera na Syria, 
awe nos ta na bispo di un victoria grandi 
di Gobierno Syrio riba Jihadistanan di Al- 
Qaeda y otro Jihadistanan paga dor di Merca 
y otro paisnan di NATO, n’e ciudad mas 
grandi di Syria. 

E Jihadistanan paga dor di Merca y otro pais- 
nan di NATO ta ser yama e moderadonan 
pa haci comosifuera nan ta otro cu esnan 
di Al-Qaeda, pero den practica casi no tin 
diferencia.. 

E unico diferencia t’e hecho cu nan ta ricibi 
tur arma di Merca, paisnan di NATO, di 
Saudi Arabia y di Qatar y nan ta pasa e 
armanan p’e jihadistanan di Al-Qaeda. 

Tur esaki, pasobra Al-Qaeda ta ser reconoci 
dor di Nacionnan Uni como un organisacion 
terorista y nan no por ricibi arma directo 
for di Merca, paisnan di NATO, di Saudi 
Arabia y di Qatar. 

E lantamento contra Gobierno di Syria a 
inicia rond di 2010. Ta ser bisa cu e motibo 
ta un NO di e Gobierno di Syria pa un liña 
di gas for di Qatar pasa dor di Syria y final- 
mente yega Europa. Mientras Syria tin un 
acuerdo pa otro liña di gas for di Iran bay 
Europa. 

Na 2011 tabatin malcontento cu demon- 
stracionnan durante cual e Jihadistanan a 
tuma rienda y a inicia cu e lucha arma, yuda 
pa otro paisnan Arabe y tambe e paisnan di 
NATO cu Merca na cabes. 

For di 2012 e ciudad 7\leppo ta parti den 
dos parti. E parti occidente a keda bao di 
control di e Gobierno di Syria y e parti este 
a cay den man di Jihadistanan. 

Tabatin varios conferencianan pa busca un 
fin n’e guera na Syria, pero sin resultado. 

For di aña pasa september, riba peticion 
di e Gobierno ligitimo di Syria, Rusia ta 
envolvi cu su bombardeonan aéreo. Esaki a 
trece cambio grandi y e Gobierno di Syria 
cu su Presidente Assad ta recuperando hopi 
teritorio for di e Jihadistanan. 

E ultimo simannan cosnan a bay rápida- 
mente na fabor di Gobierno di Syria, mas 
rápido cuminsando e weekend pasa. 

Awe ta papia cu 75% di e teritorionan cu 
e Jihadistanan tabatin ocupa a ser libera 


dor e tropanan di Gobierno di Syria. Ta un 
cuestión di dianan, porta siman y Aleppo ta 
libera. N’e momentonan aki tin varios delib- 
eracion pa pone un fin n’e enfrentamento, 
ya cu ta bisto cu e Jihadistanan ta na bispo 
di un derota grandi, si e guera sigui, pero 
tambe hopi civil lo bira victima. 

Gobierno di Syria ta dispuesto pa duna 
salvoconducto y amnestia na tur combati- 
ente cu pone nan arma abao y bandona e 
enfrentamento. 

E Jihadistanan kier un tregua di un siman 
pa nan por reagrupa y sali fuerte atrobe. 
Logicamente cu Gobierno di Syria cu ta 
riba e caminda di victoria y kende ta dicta 
tur desaroyo actualmente na Aleppo, lo no 
acepta un tregua sin mas. 

Interesante ta pa sigui e ultimo desa- 
royonan 

Liberacion di Aleppo no ta nifica e fin di 
guera na Syria, pero si e ta indicando cu 
pronto lo por yega na un final. Tin partinan 


di Syria ainda ocupa pa 7\1-Qaeda y otro 
partinan pa ISIS 

Después di tende declaración di e proximo 
Presidente di Merca, Donald Trump, e 
siman aki, kende a bisa cu bao di su presi- 
dencia lo stop cu tur ayudo di Merca pa 
Jihadistanan na Syria. 

Trump a bisa además cu e gueranan na 
7\fghanistan, Irak y otro partinan di Medio 
Oriente a costa Merca banda di 4.200 biyon 
dolar. 

Otro calculacionnan ta papia di 6.000 biyon 
dolar. Placa cu Merca mester a uza pa su in- 
frastructura cu camindanan yen di buraco, 
brugnan deficiente, aeropuertonan estilo 
tercer mundo y hopi mas. 

Su Gobierno lo no papia di Regime Ghange 
den su politica exterior, pero lo uza inver- 
sionnan grandi pa drecha e infrastructura 
na Merca. 

E declaración di Donald Trump ta otro sla 
p’e Jihadistanan y cual por acelera e fin di 
guera na Syria. 

Di acuerdo cu Gregorio Wolff 

E hedging na WEB 
•V. ta hole stinki 
na corupcion 



TE ainda e hedging di e 


prijs di crudo di petroleo 
haci dor di WEB N.V. y 
Utilities NV y Ministero- 
nan Eman y de Meza no 
a keda aclaria. 

Segun información, den 
pasado WEB NV tambe 
a haci hedging. Minister 
Mike de Meza, tambe 
conoci como” the Mess”, 
ta defende e Hedging 
Malisimo, bisando cu ta 


tempo di gobernacion di 
MEP a cuminsa cu Hedg- 
ing na WEB NV. 

Segun Gregorio Wolff, 
esald ta pone hende pen- 
sa mesora di un maldad 
premedita di e actual 
hedging. 7\ntes e hedging 
tabata ser haci pa banda 
di 33% di e total di crudo 
cu a ser cumpra y tambe 
pa un periodo di algun 
luna y tambe ora tin in- 
dicación cu e prijs lo subi. 
Pues ora analisa, e hedg- 
ing actual p’e totalidad di 
tur crudo cu ta cumpra y 
pa un periodo di algun 
aña, manteniendo e prijs 
banda di $90 pa bari, 
mientras e prijs riba mer- 


cado mundial a cuminsa 
baha y yega te bao di $30 
pa bari, cualkier hende 
cu dos placa di sinti ta 
di opinión cu e deal di e 
Hedging ta hole stinki. 

E raport paga dor di Go- 
bierno, e “feitenonder- 
zoek” di un compañia 
local, unda nos tur sa 
cu t’esun cu ta paga p’e 
raport, te ta dicidi riba 
e puntonan mas impor- 
tante, esta pa no trece tur 
berdad den claridad. Wie 
betaalt, bepaalt. 

Pues na final ta indica 
cu tin hopi cos scondi. 
Tin motibonan di mas 
pa haci un mal hedging. 


hopi hende y instancia a 
probecha di e hedging y 
na final ta pueblo ta paga 
e prijs halto di e hedging. 

Pero lamentabelmente 
nos por bisa cu e “feit- 
enonderzoek” no a trece 
e berdad grandi. Ningun 
hende a keda responsa- 
bel p’e hedging, pesey e 
proyecto hedging ta keda 
un proyecto cu ta hole na 
corupción, segun Grego- 
rio Wolff. 

Pues dia 9 december of 
awe tambe ta bon pa para 
keto un rato riba e tacti- 
canan cu ta wordo uza 
pa defende cosnan cu ta 
hole stinki na corupción. 


Polis di Corsou a manda mensahe bon cla 

Lo sigui traha cu determmacion 
y lo no bek pa ningun persona 
y/o grupo criminal cu kier trata 
na desbalansa comunidad 

WILLEMSTAE) - Diahuebs 8 di decémber den 
oranan di mardugá, Cuerpo Policial hunto cu otro 
instancianan manera e.o. Ministerio Publico, Kinar, 
Guardacosta, RST y VKC a tene diferente entrada 
hudicial riba nos isla. Durante di e entradanan hu- 
dicial aki, a detené e hómber J.S. de J. di 23 aña 
di edad naci na Córsou, pa atraco. Na un cas den 
Orchillaweg, a detené e hómber R.R.E. di 29 aña 
di edad naco na Córsou, en conexion cu ley di Opio. 
A confiscá tambe un arma di telefón, algun telefón 
celular y tambe 4 chaleko anti- bala. Den oranan 
di mérdia a tene control di tráfico na algun sitio y a 
reparti un total di 61 procésverbal, miéntras cu a de- 
tené 3 stranhero ilegal. Por di investigacionnan recien 
y informacionnan di ciudadanonan, por a conclui cu 
diferente grupo criminal conoci, ta haciendo nan mes 
culpabel na e.o. casonan di atraco. En conexion cu 
investigacion cu Polis a haciendo ultimo simannan, 
a detené den fin di novémber dos miembro di un 
di e gruponan aki en conexion cu posecion ilegal di 
arma di candela. Durante di e accion di diahuebs 
madruga a haña diferente articulo cu ta procedente 
di atraconan di ultimo tempo. Guerpo Policial kier 
kita e percepcion robes cu ta biba, cu e tin dificultad 
pa atendé cu e gruponan criminal aki. Polis ta sigui 
traha cu e determinacion di semper y lo no bek pa 
ningun persona y/o grupo criminal cu kier trata na 
desbalansa comunidad cu nan operacionnan. 




BROADCASTONHIT 
3ATRUDAYS FROM - 


10DIDECEMBER2016 


V13.. YOU ARE NOTTHERE-LUCAS GRAHAM 
2/1.. HABRIBO CURAZON — SALVI 
3/4.. LETEMP QUI'L FAUT-TAL 
4/2.. MIN POR SIN BO — LADY B 
5/7.. CANT GO WRONG—WILEY 
6/9..TODAS LAS PROMESAS-DA SOUL 
7/13.. MAGIK DAN VAN YOU — JHURIEN GRANVEL 
8/5.. STILL WANT YOU— BRIAN JAMES 
9/12.. CASTIGAME — DME1 
10/14.. CLOSER—THE CHAIN SMOKERS-PIKOTARO 
11 /15..PASCO LEW FOR Dl CAS— ORQUESTA PEGASAYA 
12/18..WORDS-DAYA 
d 3/19.. WANTED MORE — BETSY 
44/20.. AMISTAD — FORTALESA 
' 15/15.. UN LATIDO - DAVID DE MARIA 
16/6.. CHANTAJE — SHAKIRA - MALUNA 
1 11 —\ GOTYOU-BEBE_REXHA 
18/—TURNIT UP BURNIT DOWN-RAY_RAMON 
19/8.. ANY WHERE — PASSANGER 
20/— I GOTYOU-BEBE_REXHA 

Servicio pa 
Comunidad 


. iMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Eagle N.V. 

Pariba di Brug: 

San Lucas N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int1 Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


riiii 

* Media 

I irr i 

The Media Group 

Marghetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

Sam - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 


E incumplimento pa cu 
impueste di vehicule di motor 
ta menos di lecual a wordo 
señala anteriormente 


RELACIONA cu e informa- 
cion duna encuanto e incumpli- 
mento pa cu impuesto di vehiculo 
di 

motor, Departamento di Im- 
puesto Ider a informa lo siguiente. 
Debi na un malinterpretacion 
consecuentemente a saca un 
conclusion eroneo di e incumpli- 
mento pa cu e cantidad di num- 
bernan riba cual no tin pago 
manera mester ta. 

Departamento di Impuesto ta 
pidi su disculpa pa esaki y ta 
informa cu e incumplimento ta 
menos cu locual a wordo señala 
anteriormente. 


No obstante ta keda valido cu tin 
un cantidad di clientenan cu no a 
cumpli cu e pagonan manera mes- 
ter ta tanto pa aña 2015 como 
pa 2016 y e clientenan aki no lo 
wordo permiti pa paga e impuesto 
di aña 2017 tanten cu no cumpli 
cu e pagonan atrasa. 

Pagonan cu wordo haci via banco 
tambe lo wordo controla pa peri- 
odonan cu a caduca caba y cu no 
tin pago riba nan. 

Departamento di Impuesto lo 
procesa tur pago pa e periodonan 
cu a caduca caba prome cu proc- 
esa un pago pa aña 2017. 


DIMAS ta 
cera mitad 
dia y website 
di DIMAS ta 
funcionando 

DIMAS kier informa cu su 
oficina lo ta cera pa publico 
diabierna atardi, 9 di decem- 
ber 2016. 

Oficina lo habri bek normal 
atrobe dialuna dia 12 di de- 
cember 2016. 

Tambe nos ta informa cu 
website di DIMAS ta funcio- 
nando optimal y por haci uzo 
di esaki manera semper. Ta 
pidi tur cliente disculpa pa e 
inconveniencia cu esaki lo por 
trece cu ne. 


T^aki Tin t^ey e siman aki atrobe den Caya Grandi 

Tres dia di oferta, ambiente y sorpresa 



E fin di siman aki centro di ciudad y particularmente 
Caya Grandi ta conoce tres dia di hopi ambiente, 
oferta y sorpresa. 

T’aki Tin t’ey un biaha mas pa ofrece e ciudadanon- 
an un experiencia dushi ora di bin haci nan compras 
den Caya G.F. Betico Croes. 

Detayenan di esaki a keda comparti dor di Kimberly 
Kuiperi relacionista publico di T’aki Tin. 

E atraccion principal di e fin di siman aki ta e Ce- 
lebrity Fitness Challenge riba Plaza Nikki Habibe. 
Banda di e booth caminda lo ta haci ehercicio pa 
recauda fondo, lo tin un stand cu representantenan 
di Imeldahof cu lo ta ricibiendo donacion di articulo 
y co’i hunga cu ta den bon condicion. A cambio di 
bo donacion, bo ta ricibi sea un descuento of regalo 
for di e comerciantenan den Caya Grandi. 



Adicionalmente, tin otro tremendo Pop Up Restau- 
rant di parti di Renaissance riba Plaza Chipi Chipi. 
Ubica entre Penha y La Moderna, aki lo por haya 
cuminda delicioso pa duna energia y sigui disfruta 
y haci compras den Caya Grandi. 

Riba diabierna y diasabra Fundacion 7\ruba ta pre- 
senta e obhetonan di artesanonan di nos isla, cual 
sigur ta un excelente opcion pa e regalonan di fin 
di aña. Esaki ta tuma lugar entre 6’or di atardi pa 
lO’or di anochi riba Plaza Padu, patras di edificio 
di Gobierno. 

Kuiperi ta invita un y tur pa sigui e schedule y tur e 
sorpresanan cu ta bin acerca bishitando e pagina di 
T’aki Tin riba Facebook. 

Den Volleyball Escolar organisa pa IBiSA: 

Filomena College MAVO 
ta titula campeon 

E campeonato di Volleyball Escolar entre e scolnan di Enseñansa Avansa a 
finalisa diaranson atardi, despues di algun wega sumamente interesante cu 
a tuma lugar den Centro Deportivo Eibertador Betico Croes na Sta. Cruz. 
E cancha principal a wordo parti den dos y simultaneamente dos wega 
tabata wordo hunga. 

Riba veld 1, e prome wega tabata entre e hobennan di Eilomena College 
y esnan di La Salle College. 

Mientras cu riba veld 2 a subi cancha pa midi forsa e hobennan di Abra- 
ham de Veer School y esnan di Maria College. 

Pa tur cuater scol, nan wega tabata hopi importante mirando nan deseo 
pa logra e titulo di campeon e aña aki. E hobennan tabata hunga cu alma 
y curpa, demostrando nan intencion serio den cada hugada. 

Riba veld 1 ta Eilomena College ta bira ganador y riba veld 2 e hobennan 
di Maria College ta sobresali y ta logra gana. Asina Eilomena College y 
Maria College ta bira e scolnan cu mester bay enfrenta otro pa e titulo di 
campeon. Automaticamente La Salle College y Abraham de Veer School 
ta bira e scolnan cu mester bay hunga pa e di tres y di cuater luga. 

Tanto Eilomena College como Maria College, a resulta di ta scolnan di- 
cidido pa bira campeon. 

E wega final a tuma lugar riba veld 1. 

E wega pa di tres y cuater lugar a wordo hunga riba veld 2 y aki ta unda 
cu La Salle College y Abraham de Veer School a subi tereno di wega den 
e lucha pa mira ken ta resulta ganador. 

E bataya entre e scolnan tabata hopi fuerte. Mester bisa cu tur scol a duna 
lo maximo y esaki e publico por a aprecia den e tremendo hugadanan. 

E deporte di volleyball sigur a resalta un biaha mas, mirando e hobennan 
cu a sa di hunga bunita weganan. 

Riba veld 1, pa e wega di campeon por a te hasta sinti e suspenso den e 
wega na momento cu e scolnan cada biaha tabata empata despues di un 
hugada. E emocion y nerviosismo a wordo sinti te na final. 

Niun di dos scol kier a entrega y a bataya cada punto, pero e mucha 
muhernan di Eilomena College mas enfoca den nan lucha, finalmente ta 
titula Campeon Nacional di Volleyball Escolar 2016-2017. 

Nan ta bira e scol cu ta bay representa Aruba na e ‘Weganan Interinsular 
2017’ cu ta tuma lugar otro aña, dianan 23 te cu 26 di maart na isla di 
St. Maarten. 

E resultado oficial di e Campeonato di Volleyball Escolar pa scolnan di 
Enseñansa Avansa ta como lo siguiente, na prome luga, campeon y ta 
ricibi nan medaya y Copa ta keda Filomena College. Na di dos luga ta 
finalisa Maria College, na di tres luga La Salle College y na di cuater luga 
Abraham de Veer School. 

IBiSA ta felicita tur scol cu a participa na e campeonato, specialmente 
esnan cu a clasifica pa final. For di awor caba ta desea e hobennan di 
Filomena College MAVO hopi exito y pa nan sigui train pa trece e titulo 
Campeon di Weganan Interinsular otro aña pa Aruba. 

Na mes momento IBiSA ta gradici tur esnan cu di un manera of otro a 
contribui pa haci e Campeonato di Volleyball Escolar un exito completo. 
Pa un reportahe di potret por bay riba Facebook di IBiSA. 

SPORTS Zone Amba a haya e chens di pa 
un siman largo participa na e di 4 y posibel 
ultimo Corsou Baseball Week. 

Un siman yena cu informacion di e top di 
baseball na nivel di Major League Baseball 
y College Baseball, mientras nos a disfruta 
un anochi unico di “Night at the Ballpark” 
cu a cera e siman cu broche de oro. 

Kids Clinic 

Dialuna a cuminsa cu 4 dia di Kids Clinic 
hunto cu tur e grandinan den e deporte di 
baseball na Curacao. Didi Gregorius ac- 
tual shortstop di New York Yankees tabata 
presente desde inicio. Jonathan “Mamba” 
Schoop actual segunda base di Baltimore 
Orioles, Jurickson Profar di Texas Rangers, 
Juremy Profar firma cu Texas Rangers, Shar- 
lon Schoop firma cu Baltimore, Ozhaino 
Albies prospecto grandi di Atlanta Braves 
tur tabata presente hunto cu e staff di Team 
ICingdom. Manager Hensley “Bam Bam” 
Meulens a guia e training hunto cu coach 
Ben Thijssen, Steve Janssen, Sidney de Jong 
cu Eugene lOngsale. 

Tambe presente tabata e hungadornan di 
Team Kingdom, outfielder Kalian Sams, 
Henley Statia y Richardson. 

Pitch, Hit and Run 

Major League Baseball ta un partner inter- 
gral di Corsou Baseball Week unda tur aña 


nan ta trece material p’asina por organisa e 
programa di Pitch, Hit and Run na unda na 
cada nivel ta duna tur mucha un chens di 
pitcha, bati y core. 

Na final tur mucha a ricibi nan certificado di 
Corsou Baseball Weeky un total di 6 mucha 
a gana un pasashi pa bay mira un wega oficial 
di Grandes Ligas na Miami Marlins Ballpark 
danki na Blue Bay Resort y su partnernan. 

Night at the Ballpark 

E anochi di diabierna a cera den gran forma 
unda e fanaticonan di baseball di Corsou a 
haya e chens di haya nan articulo firma y 
un potret hunto cu e astronan di baseball 
di Corsou. 

Despues a sigui un wega di softball unda e 
celebridadnan di Corsou manera sprinter 
Churandy 

Martina, cantante Dibo D y comediante 
Bokswiri tur a uni e anochi deportivo. 

Un sorpresa pa nos di Sports Zone Aruba ta 
di a topa cu e leyenda di San Nicolas, Aruba 
nada mas y nada menos cu Rafi Jozefa, Sr. cu 
a conta nos con e tabata hunga cu Heineken 
na Aruba pa despues a bin establece su mes 
a Corsou. 

Rafi Jozefa Sr. a kibra record di homerun na 
Antiyas Hulandes y ta un di e grandinan den 
e deporte di baseball na Corsou. 


E anochi a finalisa cu un tremendo show 
di forsa y poder durante e homerun derby 
unda a participa e rumannan Schoop, ru- 
manan Profar, Sams y Richardson di Team 
Kingdom. 

Kalian Sams den e prome rond a demon- 
stra pakiko e ta defendiendo su titulo di 
Homerun Derby King di Curacao Baseball 
Week, Sams a deposita poco bala pafo di 
Tio Daou Ballpark pero den e rond final e 
hoben Juremi Profar a demonstra cu e ta un 
hoben cu mester tene cuenta cune y ta gana 
e titulo maximo di Homerun Derby King. 

Nos di Sports Zone 7\ruba Ider a gradici e 
staff di Blue Bay Resort hunto cu e ekipo 
cu a traha duro pa organisa e Curacao Base- 
ball Week. Un gradicimento na full e staff 
di coaches pa e coaches clinic unda a hanja 
informacion valioso di e ultimo desaroyo 
den e mundo di baseball moderno. Na e 
organisacion di Curacao Baseball Week un 
danld grandi. 

Pa mira tur e potretnan di e Curacao Base- 
ball Week por bishita nos ariba nos Face- 
book Sports Zone Aruba, of nos Instagram 
y Youtube pa tur e videonan di entrevista 
haci cu varios di e astronan di baseball di 
Curacao. Of bishita nos website 
www.sportszonearuba.com 

Cu ayudo di Lotto 


Delegacion di pesas lo competi 
den e torneo internacional "Lifting 
in Paradise" Curacao 2016 



RIBA invitacion di e federacion di pesas di Corsou, Aruba Amateur 
Weightlifting Association a ricibi un invitacion pa participa na un 
torneo internacional di pesas yama “Lifting in Paradise” Curacao 
2016. 

E dianan di competancia lo ta di 8 pa 12 di december y lo conta cu 
participacion di paisnan manera Ecuador, Republica Dominicana, 
Venezuela, Corsou y nos propio atletanan di Aruba mes. 

Algun siman atras un delegacion di nos hermana isla di Corsou ta- 
bata na vVuba unda a competi den e campeonato nacional di Aruba 
unda nan a sobresali cu varios medaya. 

Esaki sigur ta un bon momento pa un intercambio den e deporte 
di pesas p’asina atletanan y coachnan di ambos pais conoce e cali- 
dadnan di otro como tambe traha pa un posibel plan con pa hisa di 
nivel di pesas di ambos pais. 

Remarcabel ta cu 33 aña pasa Aruba a competi pa ultimo biaha den 
e competencia aki na Corsou. Mester bisa cu e competencia lo wordo 
teni den e sala di recreacion di Internacional School of Curacao. E 
atletanan cu lo representa Aruba lo ta. 

Un danki na Lotto, e Loteria di Aruba pa medio di Comision di 
Subsidio cu a subsidia e biahe di e atletanan di pesas p’asina nan 
por competi den e torneo internacional di pesas yama “Lifting in 
Paradise” Curacao 2016. 


Instructornan di JKR Aruba 
a presenta nan examen 
di Dan exitosamente na 
Anaheim, California 



ANAHEIM - Recientemente, nos instructornan di Japan 
Karate Do Ryobu-Kai (JKR) Aruba a biaha pa Anaheim, 
California caminda nan tabatin e honor di a participa na e 
Seminario Internacional “Winter Gasshuku 2016” organisa 
pa Japan Karate Do Ryobu-Kai Internacional. 

Durante e seminario aki nos instructornan di JKR Aruba a haya 
tambe e posibilidad di presenta exitosamente nan examen di 
Dan. Palabranan di pabien ta bay pa: 

Sensei Felix Tromp cu a bai pa su Rokudan (6th Dan Blackbelt); 
Sensei Jose Ernesto Vivas cu su Sandan (3rd Dan Blackbelt); 
Sensei Ligia Perregil cu su Nidan (2nd Dan Blackbelt); y 
Sensei Paul Langerak cu a presenta examen pa bira instructor 
oficial de JICR Aruba. 

Tur instructor di JKR Aruba a ricibi na final di e seminario aki 
nan certificado di proficiency 2016-2017 for di man di nos gran 
maestro Sensei Kyoshi Yamazaki (9th dan JlCky 8th dan JKT). 

Un biaha mas di parti di henter e famia di JICR ARUBA masha 
pabien cu boso logro. 

Nos ta sigur di por sigui conta cu boso bon trabou y dedicacion 
como instructornan bon cualifica y capacita pa cu e desaroyo 
di nos alumnonan den e deporte di karate. Banzai! 

Sitiash Island Tournamenl 2016 den CB Brazil 



ORGANISADORNAN di e Smash Gamers di 
Aruba ta invita pueblo di Aruba pa inscirbi pa nan 
torneo grandi e luna aki. 

Esaki ta ser considera e torneo di mas grandi di 
Aruba como cu mas cu 50 Smashers lo ta partici- 
pando. E torneo a a ser realisa pa varios biaha caba. 


Dia 17 di december 2016 den CB Brazil e torneo 
ta ser teni. E orario ta di 12:00am pa 7:00pm ca- 
minda cu e ganadornan lo ser premia. Bini uno bini 
tur y disfruta di e dia interesante aki caminda cu e 
gamers di Aruba lo ta compitiendo cu otro riba un 
nivel halto. Bar y cushina lo ta bon surti y entrada 
ta gratis y participacion ta costa 5 florin. 


Pa mas informacion por tuma contacto cu Smash 
island su pagina di Facebook. No lubida di sign up. 
Tambe por yama 5945993. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 9 Dec, 2016 EN TOT NADER ORDER 


Canadese dollar 


1.37 


Zwitserse frank 
(per 100) 

Pond sterling 


CHF 


GBP 


174.60 


2.17 


175.32 


2.22 


176.12 

2.28 


Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


JPY 

153.41 

154.81 

EUR 

186.36 

188.06 

DKK 

24.29 

25.01 

NOK 

19.93 

20.65 

SEK 

18.38 

19.10 


156.36 

189.95 

25.81 

21.45 

19.90 


valuta 


Ned. Antil. Gulden ANG 
Per ANG 100 

Amerikaanse dollar USD 


aankoop van publiek 


bankpapier 


wissels, CHQ's 
reischeques en 
overboekingen 


98.00 

100.00 

1.77 

1.78 


biljetten 100.20 

chq./overboeking 100.00 

1.80 


CAD 


verkoop aan 


publiek 


1.33 


1.35 

Arubaanse Kampioenschappen 
2016 den esgrima lotuma 
luga 11 di december na scol 
Cristo Rey na Brazil 



DIADOMINGO , awo 11 di december, e federacion di Esgrima 
SABA lo tene nan tradicional Arubaanse Kampioenschappen den 
e sala di recreacion di e scol Cristo Rey na Brazil. 

E competencia ald tabata programa pa tuma luga den luna di 
november, pero debi na e awacero pisa e competencia no por a 
sigui na e scol di Cristo Rey. 

Mirando cu den un principio mester a organisa e Copa Jerry 
Gomes den luna di december a opta pa organisa e Arubaanse 
Kampioenschappen, mientras cu e competencia di Copa Jerry 
Gomes lo keda pendiente. 

E inscripcion lo ta 9’or di mainta, mientras e competencia mes 
lo inicia pa lO’or di mainta. Clausurando e aña exitoso tras di 
lomba, pa e federacion di Esgrima, esaki lo ta ultimo competencia 
pa loke ta e aña 2016. 

Mester bisa cu e atletanan di e tres club di Esgrima na Aruba, 
esta Universal Fencing Club, Scherm Club Brazil y Don Bosco 
Kxiights ta duna un berdadero espectaculo den e deporte di arte 
martial. Tin varios prospecto y talento nobo den e deporte di arte 
martial, mientras cada dia e ta bira mas popular. 

Un danld na Lotto, e Loteria di Aruba pa medio di Comision 
di Subsidio cu a subsidia e competencia di Esgrima Arubaanse 
Kampioenschapen 2016. 


Aruba Karate Bond ta trece 
entrenador internacional 
specialisa den Kumite, 
Andres Silva Silva di Chile 



ARUBA Karate Bond ta trahando duro pa cumpli cu nan 
metanan poni y sigur un di nan ta pa hisa e nivel di e deporte di 
combate na Aruba y engrandece e conocemento di nan coachnan 
cu ta traha cu e atletanan di karate. 

Pa e motibo ald tambe a dicidi di trece un experto internacional 
Aruba den persona di Sensei Andres Silva di Chile, kende su 
specialidad ta kumite. Lo organisa algun entrenamento y semi- 
nario unda Sensei Silva Silva lo trata e tecnicanan di kumite cu 
e diferente participante. 

E seminario lo ta uno completamente gratis pa tur karateka. Lo tin 
un plan di entrenamento special cu Sensei Andres Silva lo dedica 
na djeden e entrenamento nan. Pa loke ta e fechanan esaki lo inicia 
dialuna 12 di december y lo termina diabierna 16 di december. 

Un danld sigur na Lotto, e Loteria di Aruba pa medio di Comision 
di Subsidio cu a yuda cu e subsidia di e entrenamento y seminario 
presenta pa Aruba Karate Bond cu Sensei Andres Silva Silva di 
Chile. 















22 


AWEMainta Diasabra, 10 December 2016 



DIA 10 di december proximo 
lo ta un dia di famia den Cen- 
tro Deportivo Betico Croes 
ora cu e federacion di volley- 
ball, esta AVA organisa nan 
ultimo actividad pa loke ta e 
calendario di actividad 2016. 

Cu e meta pa promove e de- 
porte di volleyball bou di e 
mas hobennan, AVA a dicidi 
pa organisa un campeonato 
pa muchanan bou di 13 aña 
di edad (9 pa 12 aña). 

E actividad aki lo inicia pa 
9:30 di mainta y lo termina 
pa 12’or di merdia y lo ta den 
conexion cu e celebracion di e 
ASU Olimpiada 2016. 

E deporte di volleyball ta ma- 
sha gusta bou di nos muchan- 
an, principalmente na nos 
scolnan caminda un gran can- 
tidad di scol basico y avansa 
ta cada aña ta participa na e 
competencia di deporte esco- 


lar organisa pa IBiSA, esaki 
den e categorianan di mucha 
muhe y mucha homber. 

Es mas na nivel competitivo, 
e seleccion di volleyball fe- 
menino y masculino di Aruba 
a caba di hunga weganan di 
cualificacion mundial den nos 
region caminda nan a dem- 
ostra un bon nivel y a bataya 
fuerte contra e mihonan. 

E federacion di volleyball ta 
traha duro pa hisa e nivel di 
e deporte na Aruba y pa e 
motibo aki a trece un entre- 
nador Hulandes pa yuda cu e 
desaroyo di nos hungadornan 
como tambe di nos coachnan. 

Un danki sigur na Lotto, e 
Loteria di Aruba pa medio di 
Comision di Subsidio a yuda 
cu e contribucion na e dia di 
volleyball pa muchanan bou 
di 13 aña di edad. 


Landamento sincronisa 
lo clausura e aña 2016 
cu nan competencia di 
"Mi n i - Aru ba a nse" 



DIADOMINGO 11 di decem- 
ber proximo cuminsando pa 9’or di 
mainta, landamento sincronisa lo 
cera e aña 2016 cu un competen- 
cia cu lo carga e nomber di Mini 
Arubaanse. 

E competencia di Mini Arubaanse 
ta uno enfoca riba diferente figura 
obligatorio cu e atleta mester por 
domina. 

Na banda di esaki, e atletanan lo 
landa e mes un rutina p’asina e 
huesnan haya un impresion di e 
nivel di cada atleta. Tur atleta por 
participa, mientras lo reparti me- 
daya pa e prome, di dos y di tres 
lugar den cada categoria cua lo ta 
nobato, 10 and under, 11/12, 13- 
15 y 16/18. 

Cada aña mas atleta den diferente 
edad ta incorpora nan mes den e 
deporte di landamento sincronisa. 
E club di synchro Barracudas tin 
muchanan chikito te esnan mas 
grandi cu tur dia ta haya entre- 
namento bou guia di entrenador- 
nan certifica. 

Den e region di Caribe, Aruba su 


atletanan di landamento sincronisa 
ta wordo considera un di e mi- 
honan. Pa dos biaha consecutivo 
nos atletanan di landamento sin- 
cronisa ta logra gana medaya den e 
Weganan Centro 7\mericano y del 
Caribe, un muestra cu nos ta rib’e 
bon caminda. 

Un invitacion cordial ta tur amante 
di e deporte acuatico pa asisti na e 
competencia diadomingo awor y 
bin apoya nos muchanan di landa- 
mento sincronisa. 

Un danki na Lotto, e loteria di 
Aruba cu pa medio di Comision 
di Subsidio cu a yuda subsidia e 
evento di landamento sincronisa 
“Mini Arubaanse”. 

Cumprando weganan di Lotto, e 
Loteria di Aruba bo ta contribui na 
deporte riba nos isla. 

Meta di e fundacion ta pa organisa 
loteria, cambia bida di su hunga- 
donan y na mes momento inverti 
den deporte local pa medio di dona- 
cionnan na e Comision di Subsidio. 

Gran final di Manic Monday 
Talent Show, 19 di december! 



GRAND 

FINALE 



Jeremy Jenelee Tyrone Chenny Gilia 



Natusha Mercedez Festus CKV-Drama Udermi 

Colegio Arubano 


MANIC Monday Talent Show 2016 ta yega su final cu un culminacion exitante 
dia 19 di december pa 8:00pm na Cas di Cultura den esfera dushi di Pasco. 

E cuater pre-finalnan di augustus te cu november, a produci 10 talento nobo 
rib’e plataforma artistico di Aruba. 

Nan ta Natusha Croes cu su propio poemanan impactante, Jenelee Gamarra 
cu su bos fini, Udermi Polanco ‘the beatbox man’, Chenny Karsowidjojo gusta 
popularmente, Tyrone Chirino e miho bailador di Dubstep na Aruba, Mercedez 
como cantante sensual y energetica, Colegio CVK-Drama Club cu ta nos actoman 
creativo di futuro, Gilia Croes un talento hoben di canto di opera. 


Sin lubida nos talentonan di Wild Card cu a wordo scogi como MC’s choice pa 
bini bek e finale cu ta Jeremy Lanooij cu su bos bunita tocando piano y Festus 
Barguez multi-talento di instmmentonan manera cuarta y acordeon. 

Nos gratitud ta grandi pa MC-nan Juelle Thodé, Indroh Kelkboom y Leonardo 
Philips, huradonan Edjean Semeleer, Joan Danies, Carlos Tapias y tur hurado 
invita. Tambe tur Tea Time guests, esta Ataniro, Michael Lampe, Rocco Flava, 
Sasha Figueroa, Pica Girls Jacqueline Suttle y Rona Coster. 

Nos tin un Tea Time guest pa december super special cu ta haci e show un extra 
‘must see’! 

Ta gradici e partinan tecnico tambe, TelevVuba cu teamnan di Leo Maduro y 
Trevorr Rosel. Ricardo Ridderstaat, Robert Tromp y Across the Waves Digital, 
Dyvents Aruba y Cas di Cultura su team tecnico, boluntarionan y di produccion 
di cual Esmeralda Kelly a encarga cu e show. 

Cas di Cultura como plataforma di talento local ta hopi orguyoso di e show aki 
y ta gradici e siguiente sponsornan cu a haciele posibel: UNOCA, Ford obtenibel 
na Yrausquin, Setar N.V., Waka Waka Restaurant, Arizona lced Tea obtenibel 
na Frasa Trading, DOC Opleidingen en Trainingen, KOK Optica y Local Store. 
Por ultimo ta invita tur publico di vVuba pa bin wak e ultimo edicion aki y wak 
cua talento ta bay cu premio mayor di Afls. 2000,-1 Aruba si tin talento, pues 
bin presencia esald dia 19 di december pa 8:00pm na Cas di Cultura. 

Pa mas informacion mira nos pagina di Facebook of yama 582-1010. 


20 celebhdad local ta reta otro 
na beneficio di Imeldahof 

No perde e Celebrity 
Fitness Challenge 
diasabra den Caya Grandi 



DESPUES di eventonan exitoso den fin di siman 
pasa, Caya Grandi ta preparando pa otro tremendo 
dianan di compras cu actividadnan di ‘T’Aki Tin’. 
Probecha di ofertanan, disfruta di un tremendo 
ambiente y tambe yuda nos comunidad, tur den 
Caya G.F. Betico Groes. 

Diasabra lo tin un evento unico cu ta organisa pa 
prome biaha na Aruba; esey ta e Celebrity Fitness 
Challenge. 

Rond di 20 celebridad di nos isla, for di radio, 
television, musica, deporte y mas; ta bay reta otro 
na haci ehercicionan di CrossFit. Pa cada move- 
cion haci, un suma di placa ta bay pa fundacion 
Imeldahof. Tur cos ta bay cuminsa for di 12’or di 
merdia riba Plaza Nikld Habibe caminda e gym 
Muscles <Sc Lungs hunto cu High Performance ta 
bay tin un booth prepara. 

Algun di e figuranan conoci cu ya caba a con- 
firma nan participacion ta Juan Carlos Ventura, 
miho conoci como Sonrri di Caliente FM, e me- 
dayistanan internacional di Taekwondo y Kick- 
boxing Chiarra y Sophia Petrochi, atleta di MMA 
Evan Nedd, Ministernan di Gobierno di Aruba, 
cantante Rocco Flava y henter e front di Buleria, 
Ron Martis, Janiro Eisden, Miss Aruba Charlene 
Leslie, atleta Quincy Breel y hopi mas. 

Pa e animacion musical ta conta cu tres DJ hopi 
gusta, Stickysoundz, Nutzbeatz y DJ Sky. Kier- 
men ambiente ta bay tin y abo tambe por participa 
dor di bin reta un di e celebridadnan of reta un 
amigo of famia. Pa completa e esfera di movecion 
y bida saludabel, Purely Green tambe lo t’ey cu un 
stand ofreciendo cuminda y bebidanan saludabel. 

INSTITUTO Biba Saludabel y Activo, 
IBiSA ta informa na publico cu su oficina 
principal situa na Frankrijkstraat 1, como 
tambe IBiSA Sport Centrum San Nicolas 
situa na dr. Schaepmanstraat 52 na San 
Nicolas ta cera e aña aki durante dianan di 
fiesta di Pasco y Aña Nobo. 

Ultimo dia di trabao pa e aña aki ta riba 
diabierna, dia 16 di december 2016. Ambos 
oficina ta reanuda trabou riba diamars, dia 
3 di januari 2017 for di 7:30am pa brinda 
e acostumbrado servicio na publico. 


di scol, departamentonan gubernamental, 
medionan di comunicacion, prensa y co- 
munidad di 7\ruba en general pa e apoyo 
brinda na nos institucion y na ‘Bus di Salud’ 
durante aña 2016. 

IBiSA ta spera di por sigui conta cu tur sos- 
ten y apoyo den aña 2017 pa promove un 
estilo di bida saludabel y activo” riba nos 
isla. Despues di un aña hopi activo y exitoso 
pa Bus di Salud y actividadnan ‘Recreativo 
y Deportivo’, IBiSA ta tuma e oportunidad 
pa prepara y habri aña nobo cu e meta pa 


sigui duna e miho servicio na publico. 

IBiSA ta desea tur empleado, nan famia y 
henter comunidad di Aruba un “Feliz Pasco, 
paz, amor y felicidad den cada hogar”. Ex- 
presando na mes momento, e miho deseonan 
pa Aña 2017 por ta yena di hopi bendicion, 
salud, prosperidad y hopi productividad. 

Y cu tur deseo bira realidad den e aña nobo. 

“Bon Pasco y Feliz Aña 2017”. 


Staf y personal di IBiSA ta gradici tur instan- 

Combersacion profundo na Universidad di Aruba riba identidad 

Nos Miss Mundo Aruba Lynette Do Nascimento ta identifica cu Aruba? 


LYNETTTE Do Nascimento ta na e momentonan aki na Wash- 
ington DC representando Aruba den e prestigioso certamen di Miss 
Mundo. Y apesar di su fam obviamente Portugues, Lynette ta sinti 
su mes yama pa representa su isla natal. Pasobra Lynette ta sinti 
su mes Arubiano. 

Y esald el a bisa tambe durante e prome sesion ‘Ban Combersa’ 
organiza recientemente pa Center of Lifelong Learning di Univer- 
sidad di Aruba. 

E prome ‘combersacion’ tabata dirigi pa Dr. 7\rtwell Cain y tabata 
riba e tema Representacion y y e Sentido di Pertenencia cu Aruba. 


Conocimento na Hulanda. Prome cu esey e tabata Direcor di 
NiNsee, e Instituto Nacional di Historia y Impacto di Sclavitud 
Hulandes. 

Panelistanan Luciano Milliard, Dimitri Halley, Gregory Richardson, 
Stephanie Croes, Dilma Arends Geerman y Lynette Do Nascimento 
a conta con nan ta mira nan mes na Aruba, nan coneccion cu e isla 
y Idco nan ta haya cu ta identifica nan como Arubiano. Cada un 
for di un otro experiencia, cu ta influencia pa descendencia di sea 
nan mayornan of welonan. 



Locual sigur a sali dilanti ta cu e cantidad di experi- 
encia personal tin similaridad y diferencia, pero cu e 
liña cora di identificacion y sentido di pertenece ta 
keda e isla mes, cu ta Aruba y e amor pa e bida 
na Aruba. 

Un publico grandi a atende e prome ‘Ban 
Combersa’ di CLL y a participa activamente 
den e combersacion y a comparti nan pensa- 
mento tambe. 

Y locual sigur tabata bunita pa tende, cu 
Lynette Do Nascimento por ta representando 
nos isla na e momentonan aki kizas cu un fam 
Portugues, pero cu su custumbernan, mentali- 
dad y curason firme mara na e isla cu a bira e 
hogar pa su antepasadonan inmigrante y simple- 
mente e pais cu e mes ta stima. 

Ta e intencion pa CLL di Universidad di Aruba or- 
ganisa mas di e sesionnan di combersacion durante 
2017 y lo anuncia e temanan p’asina publico por registra 
y participa, segun coordinado di CLL Deborah van den 
Berg-Alexander. 


E tema interesante aki tabatin e obhetivo pa articula 
kico ta e identidad Arubiano, sin mester bay den anali- 
sis teoretico y complica. Y mas ainda, kico e identidad 
Arubiano aki ta representa den e imagen di e persona y 
su sentido di ta. 

E combersacion a bira hopi colorido, unda a varia di 
temanan kico ta tradicion culinario y musical di Aruba 
te na identifica diferencianan den forma di biba na 
Aruba mes. 


E tema tabata uno interesante ya cu un grupo di panelista, incluso 
nos Miss Aruba World, Lynette Do 
Nascimento a contesta 
un serie di pregunta di- 
rigi riba e. o. kico ta 
nan identidad of cu 
kico nan ta identi- 
fica nan mes. Tur 
dos pregunta ta bin 
hopi dilanti den 

I, 

combersacionnan 
tur caminda riba e 
isla diversifica aki. 


Artwell Gain 
PhD ta Director 
y Investigado 
na e Instituto 
di Herencia 
Cultural y 


Den hopi caso, identifiacion di un persona ta relata na su sentido 
di ta y su emocionnan, y hasta e pais cu e ta considera su cas. Y 
aunke cu e no ta menciona frecuentemente pa hobennan y otronan 
cu ta preocupa cu e reto di categorisacion propio. 


Particularmente pa e grupo aki, e tema di ‘identifica cu un pais’ ta 
dificil mirando cu hopi biaha nan no ta sinti cu nan ta ‘pertenece’ 
na un structura fiho. Un structura fiho Arubiano. 
Consecuentemente un individuo por ta dwal entre e sentido 
profundo di pertenece na Aruba, of net lo contrario. Esta cu 
e ta sinti su mes for di su luga. E asunto central ta keda e 
ora, ‘ken mi ta con mi ta relata na unda mi ta y cu esnan 
rond di mi.’ 

Esun cu sennperta organisa sorpresa pa su coleganan a haya e sorpresa di su bida 

Angelli Orman ta empleado di luna december na Hospital 



DIALUNA ultimo Angeli Orman, nurse na e departamento di 
“Niet Snijdend 2” na Hospital a ricibi e sorpresa di su bida for di 
su coleganan cu a honra su trabao incansabel como empleado di 
luna di december 2016. 

Zorgmanager Esther Mennen a bisa cu fuera cu Angelli ta trahando 
12.5 aña caba na Hospital, e ta un persona hopi dedica y stima 
den Hospital. 

“E ta haci su trabao cu curason, e ta un bon guia pa e pashentnan 
como tambe nan famia”, asina Esther Mennen a bisa. 

Fuera di esey, semper e ta purba mehora e departamento y ta 
envolve su mes cu tur cos andando na e momentonan ald, e. o. e 
servicio di e departamento como tambe e calidad. 

“E tin un actitud hopi positivo den e team y ta trek e otronan hunto 
cu ne cu su manera trankil”, asina e Zorgmanager a enfatisa. 

E departamento di “Niet Snijdend 2” ta hopi ocupa y e actitud 
trankil cu Angelli ta comparti cu su coleganan y cu e pashentnan y 
famia ta haci cu e trabao ta bay hopi mas lihe y suave. 

A honra Angelli como empleado di luna pasobra te hasta den su 
tempo liber semper e ta haciendo proyectonan childto y semper por 
conta riba dj’e pa yuda. Tur cu ta traha cu ne ta haya cu e mester 
wordo reconoci pa ta un empleado ehemplar”, Esther Mennen a 
conclui. 


Angelli Orman a cuminsa traha na hospital 12.5 aña pasa manera 
cu el a caba su estudio na Corsou. 

“Semper mi kier a bin bek pa aporta na mi pais cu mi profesion. 
Mi a dicidi cu mi kier a bin traha y mi a inscribi na Hospital y nan 
a tuma mi. Mi tabata hopi contento, pasobra - hey - mi ta bin cas 
bek”, segun e nurse cu un actitud splendoroso a bisa. 

E1 a cuminsa traha na e departamento di “Interne” riba di tres piso 
y despues el a traha dos pa tres aña riba cirugia y awor aki e tin 
siete aña ta traha den e departamento di “Niet Snijdend 2”. 

“E tabata un sorpresa, mi no a sper’e, pasobra mi ta un hende cu 
ora nan bay haci un sorpresa semper mi ta haya sa di algo y semper 
mi a organisa sorpresa pa mi coleganan. 

Dus p’ami mi a keda den un shock. Ora mi a mira mi tata - mi no 
a spera mi tata mes - pasobra pa casualidad mi a caba di yega for 
di Corsou ayera y e no a bisa’mi nada. 

Mainta mi a papia cune y mi no a ripara net nada na dj’e. P’ami e 
ta un surprise, hopi great”, Angelli a bisa na final. 

Angelli tin un pasion grandi pa su trabou y ta bin traha cu entusi- 
asmo tur dia. Hospital ta gradici Angelli pa ta un colega ehemplar 
y ta felicit’e pa e reconocemento bon mereci, masha pabien! 

Diasabra dia 1 7 di december durante concierto di Chicas Gaiteras 

Tremendo feslival di Pasco den "E Re-encuentro" 



DIASABRAdia 17 di December proximo 
ta bay tin e concierto cu tur hende tabata 
warda riba dj’e, esta e “Chicas Gaiteras, E 
Re-encuentro Divas in Concert”. 

Chicas Gaiteras ta reuni despues di un deca- 
da pa ofrece un concierto di kita sombre na 
comunidad di Aruba. E evento ta tuma luga 
den 7\ruba Entertainment Center na Dakota 
di 8:00pm - 12:00am. 

E concierto aki lo ta un solo show y durante 
di esaki lo tin un tremendo Eestival di Pasco. 
Esunnan interesa pa tin un tent di cuminda, 
cos dushi, decoracion, regalo pa Pasco, etc, 
por manda un email na chicasgaiteras@ 
gmail.com pa haya mas informacion. 
Ticketnan ta obtenibel na Citgo Boulevard 
y na Citgo Essoville. Prebenta ta Afl.25.00 
y na porta e dia di e concierto Afl. 35.00, 
mientras cu seccion di VIP ta bay pa Afl. 
50.00. 

No perde e tremendo concierto aki cual lo 
ta un solo presentacion. Lo tin doorprizes, 
bar y cushina di Pasco lo ta bon surti. 

New India Assurance a tene su "Brokers' Appreciation Party" 





DIABIERNA 25 di november ,Staf y Personal 
di New India a ricibi Staf y Personal di nan bro- 
kernan na Pure Ocean na Divi Phoenix Hotel pa 
gradicinan pa e tremendo colaboracion durante e 
añanan. 

Señor Debjyoti Mitra, actual Chief Operating Of- 
ficer, kende ta representante staciona aki di nos 
compania madre na India, a pone enfasis rib’e rol 
importantisimo cu brokernan ta hunga den e crece- 
mente continuo di New India na Aruba y hunto cu 
sra. Kaveri Raghunath, Managing Director di New 
India Aruba, a yama un caluroso bon bini, y alavez 
un danki di curason pa nan presencia, na Insurance 
Departments di RBC, Aruba Bank, CMB y tambe 
na Boogaard Assurantien, Nos Seguro, ASCA, 
Verdant Insurance, Crystal Insurance, AHI, WIS, 
CIB, NCW; lamentablemente Seguros Geerman, 
AON, Atlas Risk Solutions, Insurance Department 
Banco di Caribe y Worldwide Insurance no por 
tabata presente e anochi ey. 

Tur hende a disfruta di e exkisito cuminda cu Pure 
Ocean a prepara pa e anochi especial ey y mas cu 
claro tambe di e bebidanan pa deleita paladar cu 
a keda ofreci pa e personal profesional y amabel 
di Pure Ocean. 

Tabatin tambe bailamento rib’e tononan melo- 
dioso di e banda Provoke. E anochi tabata asina 
ameno cu New India a extende e celebracion cu 
mey ora mas te cu 10:30! 

New India Assurance ta sirbiendo Aruba pa mas 
cu 50 aña cu e miho servicio, respaldo y cobertura 
confiabel y nan ta conoci como e Compania di 
Seguro cu ta brinda 24/7 Free Road Service cu e 
“customer satisfaction” mas halto di nos isla. 

Cu un almayen di gratitud, New India ta haci uzo 
di e oportunidad aki pa, desde awo caba, desea 
tur hende cu ta biba riba e dushi baranca aki un 
Pasco yena cu profundo gozo y un cambio di aña 
super safe! 

Bon cooperacion entre AVB y KNVB di Hulanda dunando su frutonan 

Frank Rijkaard dunando trainmg na coachnan y muchanan di LIFIDA 




PRESIDENTE di Arubaanse Voetbal Bond, ing. Richard Di- 
jkhoff a informa cu e astro di futbol Hulandes, Frank Rijkaard, a 
yega Aruba pa duna clinics na trainernan di ekiponan di futbol di 
division infantil y na e muchanan mes. 

Frank Rijkaard ta un personahe hopi conoci den mundo di futbol 
internacional. 

Despues di un carera exitoso na Hulanda unda cu el a forma parti di 
seleccion Hulandes, e. o. el a bay forma parti di teamnan Europeo 
manera AC Milan y FC Barcelona. 

Den un lapso masha cortico el a sa di conldsta dos trofeo di Europa 
cu e ekipo Barcelona y a titula campeon na Spaña na mas di un 
ocasion cu e eldpo Barcelona. 

“Despues di un peticion di Jan Poets pa por invita Frank Rijkaard 
pa ta presente den su programa durante su award night como cu e 
tabata e persona cu a encurash’e pa sigui den e ramo di periodismo, 
cu mesora nos a haci tur esfuerso pa trece Aruba y alabes pa e tene 
cursonan special y clinics pa LIFIDA cu ta cay bao di AVB. 


cu e diferente coach cu tin TC3. Frank Rijkaard a guia e trainernan 
y conhuntamente cu esey a duna curso na 60 mucha cada dia na 
Centro Deportivo Frans Figaroa. 

E curso aki ta den cuadro cu e cooperacion cu AVB tin cu KNVB. 
Dos siman pasa otro astro di futbol Hulandes, Ruud Gullit, tabata 
na Aruba “y tin cu bisa cu e coachnan cu a haya clinicnan aki a keda 
super contento. Nan a siña masha hopi mes y esald nos ta spera di 
Erank Rijkaard tambe”, asina Richard Dijkhoff a duna di conoce. 
E cursonan ta tuma luga dianan 7 y 8 di december. 

Combina cu e cursonan e strea di futbol a pone dos dia riba su 
bishita di trabao pa asina e por descansa y gosa un poco di e hos- 
pitalidad Arubano. A hib’e diferente localidad na Aruba y a keda 
encanta cu nos isla. Frank ta bisa cu el a combina e trip aki pa duna 
e clinic y disfruta un poco di e solo y hendenan amabel. 

Asina aki AVB a haci su maximo esfuerso pa por logra haya Frank 
Rijkaard na Aruba. 


A dicidi di organisa un curso di dos dia pa e coachnan y muchanan 
di UI3 y U15”, asina Richard Dijldaoff a splica. 

Durante e dos dianan ald, Frank Rijkaard a comparti su experiencia 


Dor di e bon contacto y cooperacion entre e Presidente di AVB y e 
presidente di KNVB di Hulanda, a dicidi cu KNVB ta coopera pa 
Rijkaard por duna curso na e division infantil di AVB, algo masha 
di aprecia. 

Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


E parse un palu, plantá kant'i awa, ku ta duna fruta na su 
tempu; 

su blachinan no ta marchitá, kiko ku e hasi, e ta bona. 

Den kunuku di yerba bérdé, E ta pone mi sosegá. 

E ta hiba mi na awa trankil. 



Teofilo Adriaan Lesire 

*5 maart 1932 -16 December 2016 
Mihor conoci como'Toyoyo / Papayoyo" 

Su casa : Otilia Maria Lesire-Morales 

Yuinan : Celestino (Tico) Lesire 

Rudolf (Dolfi) y Josephine (Nini) Lesire, 

Ruben (Benchi) y Encarnacion (Luz) Lesire, 
Robert y Maricela Lesire, 

Raquel (Raqui) Lesire, 

Raymond y Anschela Lesire. 

Su nietonan : Albert y Ayse, Bryan y Katherine, 

Stephanie y Sidney, Etlyn, 

Charlotte, Rudolph y Gabriela, 

Raquelita y fam, Steph y fam, 

Marsol y fam, Robert Jean Pierre y fam, 
Lynnsandra y fam, Rachid y fam, 

Jeniffer y fam, Bethsy y fam, 

Jonathan y fam, Kimberley, 

Byron, Raylin. 

Su rumannan : tElsa Dania-Lesire y t Pedro, 
tJuan Lesire y t Regina, 

Irma Commenencia-Lesire y tMooi, 
tlsmael Lesire y Chela, 

Dina Cazenave-Lesire y tAndres. 

Su Swanan : t Antonio (Toon) Morales, 

tTransito (Chancho) Morales, 
t Lucas Morales, 
t Pedro (Zorro) Morales, 
t Lino Morales, 

Luis Morales na Colombia, 

Eliberto Morales na Colombia. 

Su bisanietonan, sobrinonan, ihanan, comer y comper, 
demas famia: 

Lesire, Morales, Dania, Commenencia, Cazenave, de Cuba, 
Kelly, Giel,Tromp, Arends, Lacle, Rodrigues-Capelo, 
Gonçalves de Freitas, Sylvia (USA), Yavas (Hulanda), 
Villarreal- Rodriguez, Yarzagaray, Montero, Habibe, 
Koolman, Pieternella, Paesch, Sanchez, Gonzalez, Nedd, 
Croes, Burke, Rigot, Schmidt, Profet, Buikhuizen, Bruinsma, 
Sarkam,Toussaint, Gordon, Leañez, Wijman, Escalona, 
Toppenberg. 

Famianan di Corsow: Lesire, Sambo, Ferrero, Mambre, 
Meulens, Salas y Janzen. 

Amigonan di cas: Watty Escalona, Yerbis, Chela, Brian, Raul, 
Rosita, famia Richardson, fam Cannegieter, Marlon Sneek, 
Margarita Ignacia. 

Tur su amigonan y conocirnan. Especialmente esnan di su 
bario Dakota y Companashi. 

Ta invita pa e acto di entiero cu lo tuma lugar dialuna 12 di 
december na Aurora Funeral Home di 9'or pa 11 'or di 
mainta despues lo sali pa Santana catolico na Sabana 
Basora. 

Adres pa condolencia: Aurora Funeral Home, diasabra 10 di 
December di 7'or pa 9'or di anochi. 

Nos ta pidi nos disculpa si den nos momentonan di tristesa 
nos por a lubida nomber di un familiar of amistad. 



(^nerd^ome 




ç^neral (^eme^> '■ 


Cumana 76 
''/ OranJestad,Aruba 
Tel: 588-6699 
Fax: 588-6698 
593-0857/560-1403 


"Your life has ended, but your legacy of wisdom, 
integrity and courage will go on forever." 

Cu inmenso dolor na nos curason, agradeci pa loke 
ela nifica pa nos y conforme cu bolutad di Dios, 
nos ta anuncia fayecimento di: 



Mama: 
Casa: 
Yiunan 


Nieto stima: 
Manera tata: 
Manera yiunan: 
Rumannan: 


Karel Anthony Maduro 

*16-04-1967-t02-l 2-2016 
Na nomber di su : 

Betty Maduro 

Maria Doralba Maduro Zapata 
Kimberly Maduro 
Stephanie Maduro 
Kevin Maduro 
Jayden 
Dolf Maduro 
Marvi, Daniella y Kristel 
Erick y Marina Maduro y famia 
Sergio y Sylvia Maduro y famia 
tTirso y Elsa Maduro y famia 
Ray-Anthony Maduro 
Marcel Maduro 
Isha y Shamir Aponte 
Sobrina- y sobrinonan 
Prima-y primonan 
Tanta- y omonan 

Ihanan : Jennifer y Andrew 

Comer y comper: Ruben y Elizabeth Mansur 
Henry y Idier Zapata 
AmarilisTJie a Loi 
Danny y Gladys Maduro 

Swa y Cuña nan na Aruba, Curaçao, Colombia y 
Hulanda. 

Amigonan, bisiña y conocirnan. 

Demas famia: Maduro, Croes, Zapata, Grajales, 
Faust, Escobar, Lacle, Bremer, Erasmus, Vrolijk,Tjie 
a Loi, Winterdaal, Vasquez, Perez, Brouwer, Celis, 
Mansur, Mathilda,Tower, Van Voorst 

Acto di despedida y condolencia lo tuma lugar na 
Aurora Funeral Homediasabra lOdi December 
2016 di 2br pa 4br di atardi. Cremashon lo tuma 
lugar den ceno familiar. 

Nos disculpa si den nos tristesa nos por a lubida 
un of otro familiar of conoci. 

Disculpa nos pero despues di despedida nos no ta 
ricibi bishita di condolencia na cas. 

Enbes di flor of krans un donacion pa un bon 
causa lo ta altemente aprecia. 







me 




■1 


Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu honda pena, pero conforme cu boluntad di 
Dios nosta anuncia fayecimento di 




Brigitte Robertine 
Trappenberg Hodge 

*08-l 0-1923-108-12-2016 
Acto di entero lo wordo anuncia depues 




Cumana #44 




ÇutteruU 


Tel: 586-4444 / 733-2906 


E; royalfuneralhome(a)hotmail.com / 593-0857 / 731-5847 

El Señor es mi pastor, 
nada mefaltará. 

En lugares de verdes pastos me hace descansar; 
junto a aguas de reposo me conduce. 

El restaura mi alma; 
me guia por senderos de justicia 
por amor de su nombre. 

Salmo 23 



Ana Yolanda 
Landaeta de Rada 

*16-11-1936 - 106-12-2016 

Acto de despedida sera el Sabado 10 de diciembre 
2016 en 

Royal Funeral Home de 2 a 4 de la tarde. La crema- 
cion tomara lugar en seno familiar. 

Pareha ladron 
deteni na Sasaki 
Apartments na 
Bubali 


DIABIERNA mainta, alrededor di 8:35am, patruya di Noord a wordo 
manda na Sasaki Apartments na Bubali, unda un pareha sospecha di a horta 
den un cas e dia prome ta hospedando. 

Polis a presenta n’e sitio y topa cu e vehiculo cu e pareha ladron a uza como 
transporte durante e ladronicia. Un miembro di e car rental a blokia salida di 
e vehiculo pa evita cu e pareha scapa. 

Polis a haci entrada na dicho apartamento y detene e pareha. 

Doño di e cas cu e pareha a horta tambe tabata presenta pa mira cara di esnan 
responsabel pa e desaparicion di su pertenencianan. A transporta ambos den 
forma separa pa Warda di Noord. 


A Cumana 76 

■'j Oranjestad,Aruba 

/ Tel: 588-6699 

Fax: 588-6698 
Cel: 593-0857/560-1403 


Si un hende muri, lo e bolbe biba? Tur e dianan di 
mi lucha lo 

mi spera, te ora mi liberashon bin. Abo lo yama i 
ami lo 

konstesta'bo. Lo bo anhela na e obra di bo 
mannan. Job 14:15. 







(^tierd^ome 


Accidente entre Chevrolet y aute 
di Pelis na crusada peligroso 

DIABIERNA mainta, alrededor di 10:30am, un accidente a sosode na crusada di Re- 
fresqueria Mayor, den un auto di Polis ta envolvi. 


Cu inmenso tristeza na nos curason, nos ta 
anuncia fayecimento inespera di: 


Charles Ceaser Schónherr 

Mihor conoci como Chalie 
*25-10-1965-127-11-2016 

Na nomber di su: 

Esposa: Estella Schonherr-Cuero 

Su yuinan: Chase Schónherr y yui 

Chester Schónherr 
Su Nieta: Yazmine Schónherr 

Su Mayornan: 

Innocensio y Alicia Schónherr-Franken 
Su Rumannan: 

Gelchy y Roland Perez-Schónherr y yuinan 
Suzy y Michael Perez-Schónherr y yuinan 
Edgar Schónherr y yui 

Jacqueline y Francis Flanegin-Schónherr y yui 
Su Subrinonan y Subrinanan,Tantanan y Omonan. 
Demas primonan y primanan, amigonan y 
conocirnan. 

Famianan: Schónherr, Cuero, Franken, Perez, 
Flanegin, Werleman, Croes, Henriquez, Loefstop, 
Lares, Ramstein, Thielman, de Vries, Martijn, 
Maduro, Lake, Carrion. 

Acto di despedida lo tuma lugar diasabra 10 di 
December 2016, di 9'or pa 11 'or mainta na Aurora 
Funeral Home. Cremashon lo tuma lugar den ceno 
familiar. 

Adres pa condolencia na Aurora Funeral Home na 
Cumana 76 diavierna, 9 di December 2016 for di 
7'or te cu 9'or di anochi. 

Despues di entiero nos no ta ricibi bishita di 
condolencia na cas. 


E chauffeur di un Chevrolet a purba subi caminda y no a mira e auto di Polis biniendo. E 
Polis na stuur no a logra para na tempo tampoco, cu consecuencia cu nan a dal contra otro. 

No tabatin herido den e accidente. E crusada aki ta conoci pa varios accidente den ultimo 
tempo. 


nsJ' 

Cumana #44 Tel: 586-4444 i 733-2906 

E: roya lfuneralhome@hotmail.com /593-0857/731-5847 

Gradicimento / Invitacion 

Famia kier a gradici tur esnan cu di un of otro manera a 
demostra nan sosten durante di entiero di nos difunto 
stima: 



Gwendell Otmar Wouters 

Gradicimento na Staff y personal di cuerpo Aduana, 
Minister di finansas organización gobernamental y na 
famia, conocir y tur cu a coopera. 

Alavez nos kier a invita pa 3 Santo Sacrificio di Misa cu lo 
tuma lugar na Imaculada Concepcion na Sta Cruz: 

Diasabra 10 dec 2016 pa 7 pm 
Dialuna 12 dec 2016 pa 7 pm 
Diamars 13 dec 2016 pa 7 pm 

Despues di ultimo misa lo tin resamento di rosario na 
Sta. Cruz 
18A. 

Bo(so) presencia lo ta altamente aprecia. 


REST IN PEACE. 
WE LOVE YOU. 







You're peacefuHy 
nuw sleepin^ 

In a vvorld of purcst light, 
Where angels sing 
their sweet rcfrain 
And wherc evcn^thing 
shincs brighc. 


Bcside the tranquil watcrs 
ji.^ You walk along each day, 

" Where thc blossoms 

are so bcautitul 
With thc coLmrs thcy display. 

You*rc só vct>' dearly thought of 
And eveiT' precious memor^^ 
Has left a lovely rainht>w 
^ That ml\ last cternally 

Norma y Martin Gottlieb a wordo honra na Marriott Surf Club 




Huespednan special honra na Aruba Beach Club Resort 

RECIENTEMENTE, El- 

eanor y Joe Heck a wordo 
honra como Emerald Embaha- 
dor pa e isla di Aruba. Tambe 
Maria Riggio a wordo honra 
como Embahador di Bon Bo- 
luntad. 

E huespednan aki ta hopi 
special mes cu ta bishitando 
nos isla pa mas di 36 aña caba 
consecutivamente. 

E titulo simbolico aki ta wor- 
do presenta den nomber di 
Minister di Turismo como 
un muestra di aprecio pa e 
bishitantenan cu ta regresa 
Aruba pa 10 of 20 aña con- 
secutivamente. 

Sr. Ricardo Croes di ATA a 
haci entrega di e certificado 
aki durante un ceremonia 
oficial na Aruba Beach Club 
Resort hunto cu e represent- 
ante di e hotel di actividad. 

Bishitantenan leal a wordo honra na Costa linda Beach Resort 



RECIENTEMENTE,e 

siguiente bishitantenan leal a 
wordo honra como Embahador 
di Bon Boluntad na nos isla di 
Aruba, Grace y Norbert Mickos. 
Susan y Daniel Knurek, y 
Beverly y Anthony Mattox. E 
huespednan aki ta hopi special 
mes cu ta bishitando nos isla pa 
mas di 20 aña caba consecuti- 
vamente. 

Tambe a wordo honra como 
bishitante distingui pa e isla 
di 7\ruba, Cassandra y Robert 
Whitney cu ta biniendo pa 11 
aña consecutivo. 

E titulo simbolico ald ta wordo 
presenta den nomber di Minis- 
ter di Turismo como un muestra 
di aprecio pa e bishitantenan cu 
ta regresa Aruba. 

Sr. Ricardo Croes di ATA a 
haci entrega di e certificado aki 
durante un ceremonia oficial na 
Costa Linda Beach Resort. 

Dushi ambiente di Pasco durante Concierto Dominical Donny Lacle 



HOPI hende a yega diado- 
mingo 27 di november 2014, 
na “Café Musical” na Biblio- 
teca Nacional pa disfruta di un 
bunita programa di Pasco cu 
hopi ambiente y alegria. 

E mainta a cuminsa cu presen- 
tacion di Mélange bou direccion 
di Maybeline Arends-Croes. 
Mélange ta un grupo coral cu 
ta consisti di tanto cantante fe- 
menino como masculino. 

Nan a laga esnan presente disfru- 
ta di diferente cantica di Pasco, 
manera “Paranda Rubiano”, 
“Llanto di un mama”, “Old Toy 
Train”, “Pasco ta yegando” y al- 
gun mas. E ora ey ya a cuminsa 
reina un dushi ambiente di Pasco 
de Café Musical. 

Durante e pausa cu a sigui 5 
miembro di Fundacion Donny 
Laclé pa Hoben Talento Musical 
a entrega 14 studiante prom- 
etedor di musica un donacion 
pa por sigui les di piano, gui- 
tara, drums, percusion, baho y 
cuarta na Scol di Musica Rufo 
Wever y tambe les di canto cerca 
Mayra Kock-Garrido y via slcype 


cerca un cantante profesional na 
Merca. 

Ta trata di un suma total di 
13.500 florin. E suma aki a keda 
recauda durante diferente aña 
den e caha di glas cu ta pasa 
rond durante e concierto. Nos 
ta kere cu hopi hende a sinti un 
satisfaccion grandi, sabiendo cu 
nan donacion di tur luna ta yega 
cerca nos talentonan hoben di 
musica. 

Despues a sigui un bunita pre- 
sentacion di Melodia, bou direc- 
cion di Rubin Ponson. 

Melodia ta consisti pa un un 
gran parti di 18 talento hoben, 
cu durante nan 5 aña di exis- 
tencia a saca 10 CD. E grupo a 
presenta un variacion grandi di 
musica di Pasco for di nan ul- 
timo produccion, “Ban Celebra” 
cu ta hopi solicita na nos radio- 
emisoranan, e. o. “Temporada di 
luz”, “Pakico No”, y asina varios 
otro mas. 

Durante e pausa den secreto a 
tuma luga un training cortico 
cu a resulta den un sorpresa: 


Wim Steenhuizen, cu a sali na 
di 3 luga den e Festival di Canto 
60+ , compaña pa Maybeline 
riba guitar a presenta su cantica 
Ganado: “Boven aan de hemel 
staat een gouden ster.” 

Un bunita canticay presentacion 
cu haya un aplauso grandi di e 
publico. 

Como cu e ultimo grupo rib’e 
programa pa motibonan impro- 
visto no por a presenta, Melodia 
spontaneamente a ofrece pa 
yena e espacio aki. 

Durante un pausa cortico e Caha 
di Glas a pasa rond pa nos cum- 
insa prepara pa e donacionnan 
pa otro aña. 

E MC a probecha di e oportuni- 
dad pa duna un danki special na 
gerencia di Biblioteca Nacional, 
e trahadornan, y specialmente 
esunnan den cushina pa e tre- 
mendo cooperacion cu nos a 
ricibi di nan. Si no ta pa Biblio- 
teca nos conciertonan no por a 
sigui. 

Un danki special a bay tambe 
pa e grupo di boluntario cu tur 
diasabra, prome cu nos conci- 


erto, ta bin prepara e sala pa 
diadomingo, tur e musiconan cu 
durante e aña aki a coopera cu 
nos cu hopi smaaky dedicacion. 

Danki tambe na prensa cu tur 
luna ta publica dos relato y 
potret di nos conciertonan y fi- 
nalmente un danld grandi na tur 
esnan cu tur fin di luna a acudi 
na Café Musical pa presencia nos 
conciertonan. 

Melodia a finalisa e concierto y 
deleita e publico cu canticanan di 
fin di aña clasico bailable manera 
“Un aña kla Ida” y tambe “Un 
barco yen” y “E Mazucamba” 
cu a wordo solicita pa e publico. 
Un barco yen, E Mazucamba, 
y como ya ta costumber un tre- 
mendo dande cu a pone algun 
hende los e pianan atrobe. 

Finalmente tur hende, tanto e 
publico como e musiconan, a bay 
cas hopi contento despues di un 
mainta hopi dushi. 

E siguiente concierto lo tuma 
luga riba 29 di januari 2017 na 
“Café Musical.” 

Prome Minister Eman di bishita den Semeleerstraat 


Habilanlenan orguyoso cu cambio don 
infraslruclura cu a omboyoco honlor o caya 



HABITANTENAN di Semeleerstraat no solamente a expresa 
alegria pa ricibi bishita di tres Minister di Gabinete Mike Eman 
pero tambe a expresa di ta sinti un orguyo grandi di nan caya cu 
su infrstructura nobo, cu a duna un bista completamente diferente 
na e area residencial aki. 

Prome Minister Mike Eman na final di e bishita a bisa cu e ta hopi 
contento di mira caranan feliz den Semeleerstraat. 

“Gobierno a tuma nota cu e bario di Montserat, e area di casnan di 
pueblo, durante hopi aña no a haya e atencion cu e merece. 

Na Aruba durante añanan largo gobernacionnan, tin biaha, den 
pura, a crea areanan residencial y practicamente a duna e hendenan 
4 muraya cu un dak riba dj’e, pero no a duna nan un hogar, un am- 
biente positivo pa por sali pafo y disfruta di e ambiente, disfruta di 
tur e facetanan cu ta crea un miho calidad di bida”, Eman a splica. 

No solamente a pone caminda bunita cu acera y matanan, pero 
tambe ta bay construi un mini cancha deportivo di yerba artificial, 
mescos cu na Madiki y Bushiri. 

E deseo y intencion di Gobierno ta pa crea e mesun tipo di in- 
frastructura cu tin den Semeleerstraat pa otro caya den areanan 
residencial, trahando a basa di e presupuesto disponibel y basa 
riba deseo di e habitantenan. Mester bisa cu pa prome biaha un 


Gobierno ta pone atencion na e caminda, e acera y vegetacion pa 
embeyece e bario completo. 

“Nos mes ta sinti contento, imagina e habitantenan, y tur esnan cu 
nos a bishita awe tabata sumamente contento cu e cambionan aki. 
Esaki ta duna nos un satisfaccion grandi”, e mandatario a comenta. 
Na final Prome Minister tabatin palabra di elogio pa su ruman ex 
Prome Minister Henny Eman, kende semper a insisti cu ora un 
persona paga hopi aña di huur e mester tin opcion pa cumpra e 
cas di ECGA. 

Den Semeleerstraat por mira con hopi a cumpra cas y a drecha e 
cas, tin biaha haciendo un cambio grandi riba esaki. Hasta a duna 
incentivo cu nan ta haya un descuento di 1% pa cada aña cu nan 
a biba den e cas pagando huur. 

“Esaki a yuda cu hopi habitante a bira doño di nan mes cas. Mi ta 
orguyoso pa mira con e combinacion di un generacion pa otro ta 
crea un miho bario, basa rib’e filosofia di nos partido “cu nos tey 
pa pueblo y pais”. 

Un habitante di Semeleerstraat, canando cu Minister Eman, Nar- 
ciso Wouter, a bisa: “Aworaki nos no ta yam’e mas cas di pueblo 
pero un villa, asina bunita e bario aki a keda dor di e bon trabou 
di e actual Gobierno.” 

Kiwanis Club of Palm Beach ta haci un 
donacion na Cruz Cora di 10,000 florin 



laWANIS Club of Palm Beach a haci un donacion na Cruz Cora 
di mas cu 10,000 florin, p’asina por sigui yuda victimanan di e 
reciente inundacionnan cu a tuma luga na Aruba. 

Durante un almuerso na cede di e club, Directie di Cruz Cora a 
duna un splicacion di e sucedido durante e yobidanan reciente. A 
ser menciona cu for di e diabierna prome cu e yobida a duna inicio 
nan a premira cu e yobida lo por a trece problema, y pa diasabra 
nan a premira e problemanan cu e yobida por a trece. 


Nan a mobilisa inmediatamente un grupo di 50 boluntario p’asina 
por haci un diagnostico di e situacion, y pa diadomingo e escala 
total di locual a socede por a ser ripara, unda diferente districto na 
Aruba a ser perhudica, pero en especial e districtonan di Madild 
cu Palm Beach a sufri mas daño. 

A ser detecta un 250 casnan cu problemanan dor di yobida, for di 
cual 60 di nan tabata presenta un problema critico y tabata rekeri 
di hopi ayudo. 

Na e momento ey tambe Gobierno a acerca nan pa por traha con- 
huntamente pa confronta e problema, y asina a bin cu e proyecto 
“Hunto Nos Ta Yuda” cu lo centralisa e ayudo pa locual ta esnan 
afecta dor di e yobidanan. Ayudo aki na esnan den necesidad a 
cover for di matras te cu frigidaire y artefactonan esencial pa e 
famianan afecta. 

Ta asina cu simultaneamente Kiwanis Club of Palm Beach tabata 
buscando un manera di por colabora cu esnan afecta dor di e yo- 
bidanan reciente. Manera su Presidente Chejito a indica, “como 
club di servicio nos mester tin e posibilidad di colabora cu esnan 


den necesidad. 

Ta importante pa menciona cu Cruz Corra ta depende di dona- 
cionnan pa nan funcion, pa cual motibo donacionnan asina ta 
asina importante. 

Kiwanis Club of Palm Beach, di su banda, tambe ta un club cual 
ta centralisa su atencion especialmente na ayudo na muchanan 
den necesidad, cu diferente programa na scol manera “Terrific 
Kids”, of iniciativanan manera e Santa Claus Trolley Event, unda 
75 muchanan lo ser transporta for di San Nicolas pa un atardi na 
Oranjestad cu Santa Claus, regalonan y mas. 

Den e caso di Kiwanis Club of Palm Beach, nan donacionnan ta 
posibel danki na fondonan recauda dor di evenementonan manera 
e tradicional Carnival Masquerade Party, cual pa 2017 lo celebra su 
di 20 aniversario como parte di e celebracion di Carnaval na Aruba. 

Pa mas information di Kiwanis Club of Palm Beach bishita nos 
webpage na www.kiwanisclubpalmbeach.com of nos pagina fan di 
Facebook na https://www.facebook.com/ldwanispalmbeach . 

Minister Paul Croes riba Dia Internacional di Derechonan Humano: 

"Defensa di derechenan humane ta 
premeve bienestar, stabilidad y harmenia" 


“AWE nos isla Aruba ta uni na 
resto di mundo pa conmemora 
un dia masha importante, esta 
Dia International di Derechonan 
Humano. 

E hecho cu no tin un ceremonia 
of otro tipo di celebracion mas 
prominente ta muestra cu husta- 
mente nos, como pais, ta respeta 
enormemente e esencia y ta goza 
di su existencia”, asina Minister 
di Asuntonan Social, Hubentud 
y Trabou, drs. Paul Croes a com- 
parti como reflexion. 

“Sin embargo, ta precisamente 
ora bo por bisa di ta gosa di un 
situacion sano den bo sociedad, e 
responsabilidad mester ta enfoca 
rib’e defensa di esnan indefenso 
y esey ta loke nos mester corda 
awe”, e Minister a señala. E 
pensamento ta cuadra cu e ya- 
mada cu Nacionnan Uni ta haci. 

Dia di Derechonan Humano 
ta celebra tur aña riba dia 10 


di december paso ta riba e dia 
aki, bek na 1948, e Asamblea 
General di Nacionnan Uni a 
aproba e Declaracion Universal 
di Derechonan Humano. Ta e 
responsabilidad di nos tur pa 
defende derechonan humano. 
Cada un di nos mester tuma un 
posicion y esey riba su mes ta un 
stap dilanti. 

Derecho di refugiado of imigran- 
te, di personanan cu limitacion, 
di e comunidad LGBT, di hende 
muhe, di Indigena, di mucha, of 
cualkier otro persona cu ta core 
e riesgo di wordo discrimina of 
sufri un acto violento. 

“Defende e derechonan humano 
ta na interes di nos tur. E res- 
peto pa derechonan humano ta 
promove e bienestar di hende, 
e stabilidad di sociedad y e har- 
monia di mundo cu awendia ta 
mas conecta cu otro cu nunca”, 
tabata e palabranan di Secretario 
General di Nacionnan Uni, Ban 



Ki Moon. 

Minister Paul Croes ta 
duna su apoyo na e 
mensahe aki y ta urgi 
cada miembro di 
nos comunidad pa 
balora e libertadnan 
cu e respeto di nos 
derechonan humano 
ta brinda nos, pero 
tambe para solidario 
na momento cu esun 
di nos prohimo ta wor- 
do viola. Hunto nos ta 
haci e diferencia. 


80% Di docenle na Sint Eustalius a ricibi 
nan certificado di "Cambridge English" 


ORANJESTAD - Dialuna cu a pasa docentenan na Sint Eu- 
statius a ricibi nan certificado di “Cambridge English” durante di 
un ceremonia festivo na Gwendoline van Putten School. 

Gu e entrega di e certificadonan aki e docentenan a finalisá un 
trayecto di recapacitacion di 18 luna. 

E recapacitacion ta parti di e transaccion na Ingles pa idioma di 
instruccion. 

Ministerio di OCW (Enseñansa, Cultura y Ciencia) a finansiá e 
trayecto di entrenamentu aki y e team di University of St. Martin 
(USM) a ehecutá esaki. 

E 5 pruebanan cu tabatin ta: Habilidad di comprension oral y 
di scucha, práctica di scirbimento, habilidad pa lesa y ortografia 
& gramática. 

Tur siman e docentenan a ricibi un training di parti di e 


docentenan di USM, dr. Rhoda Arindell (prácica di scirbimento 
y ortografia Scgramática), dr. Natasha Gittens (habilidad di com- 
prension oral y di scucha) y Wendie Brown (lesamento). 

Promé cu e exámen na Sint Eustatius USM a firma un MOU 
(Memorandum of Understanding) cu e centro oficial di region 
p’e exámennan pa Cambridge na Guadeloupe. 

Entre 15 cu 19 di augustus 2016 e team di exámen di Gua- 
deloupe a bay Sint Eustatius pa examiná e docentenan. E 
exámen a bay conforme e protocól di exámen di Cambridge. 

N’e momento aki directivanan di skol y tambe directornan con- 
huntamente cu coordinador Angela Dekker, apuntá di parti di 
OCW, ta trahando riba un proposicion pa continuá cu e reca- 
pacitacion cuminsando 2017 pa docentenan óf otro persona cu 
no tin e nivel necesario aki ainda. 

Inleresanle presenlacion di buki locanlepersena 
cu un ef olre limilacion di bisla na Aruba 



SIMAN pasa a tuma luga den un aula di Universidad di Aruba 
completamente yen lansamento y presentacion di e buki “E dia ey 
mi a stop di core auto...” - Persona cu un of otro limitacion di bista 
na Aruba: Autodeterminacion, identidady respet den bida diario. 

E audiencia den aula tabata consisti di un publico masha varia: 
hende cu limitacion visual y nan famia, profesional den e ramo, 
studiante, docente y otro persona interesa. 

Pa e ocasion aki hasta director di e fundacion pa persona cu limita- 
cion visual di Corsou y director di Koninklijke Visio International, 
un fundacionpa persona cu limitacion visual di Hulanda, a bini 
Aruba. 

E buki ta contene e investigacion pa e tesis doctoral didr. Mieke de 
Droog, docentena Universidad di vVuba, den cual historia di bida 
divarios persona cu un of otro limitacion di bista ta para central. 

Nan ta duna un bista di loke e limitacion visual ey ta nifica pa nan 
den nan bida diario, y cua ta e posibilidadnan cu nan mes tin pa 
siña anda cu e cambionan ey, sea den colaboracion cu otro persona 
y instancia of no. E estudio ta duna un idea di e complehidad y e 
dinamica di e limitacion. 

Dunamento di nificacion, anda cu perdida riba diferente tereno y 
strategia pa confronta problema ta varia di persona pa persona y 
di situacion pa situacion. 

Specialmente den caso di limitacion visual cu a surgi mas laat den 


bida tin incidente clave cu ta cay na bista, manera e momento di e 
diagnostico y e caso di ‘e dia ey mi a stop di core auto’ di e titulo 
di e tesis. 

Cu e visionnan presenta den e disertacion aki esnan cu un of otro 
limitacion di bista na vVuba por empodera nan mes, y otro hende 
y instancia por sostene nan na un forma mas dirigi. 

Otro persona, entre nan profesional den e ramo, miembro di famia 
y conoci, ta resulta di por fungi como figura palanca. 

Loke finalmente e buki ta boga p’e ta: Desaroyo di maneho partici- 
pativo den cual autodeterminacion y respet pa diferencia mester ta 
e puntonan di salida pa excelencia. 

Dr. Mieke de Droog a gradici diferente persona pa nan contribu- 
cion na e buki, manera e personanan cu un of otro limitacion di 
bista cu tabata dispuesto pa conta tocante nan experiencianan y e 
profesionalnan y instancianan, manera dokter di wowo Dr. Jacobs 
y Wit Gele I<j:uis,cu a percura pa e por a entrevista tambe persona 
cu un of otro limitacion di bista cu pa un of otro motibo no ta 
cliente di FAVI. 

E buki ta obtenibel na FAVI, tanto den forma imprimi como den 
forma di buki electronico y buki pa scucha. Na FAVI mes tambe 
por haya un resumen di e buki na Papiamento, Ingles y Hulandes. 
E recaudacion di benta di e buki ta completamente destina pa 
FAVI. E buki imprimi tambe ta disponibel pa fia na Biblioteca di 
Universidad y Biblioteca Nacional di Aruba. 

Un Aruba dushi pa biba ta un Aruba dushi pa bishita 

A.T.A. ta yama danki na Javier Erasmus cu 
tambe ta contribui na un Aruba mas dushi 



ARUBA Tourism Authority a lansa reci- 
entemente un campaña den e espirito di fin 
di aña ‘Danki Aruba’. Pa medio di e cam- 
paña aki ta reconoce heroenan cu ta haci di 
Aruba uno Dushi pa Biba y como tal uno 
Dushi pa Bishita. 

E cuidadano ehemplar cu ta wordo reconoci 
ta Javier Erasmus, un persona cu semper ta 
dedica su tempo liber pa brinda su aporte na 
nos hendenan den dificultad. Ta reconoce 
Javier paso e ta un hoben cu ta pone enfasis 
riba yuda otro y e ta haci esaki cu hopi amor 
y compacion. 

Javier Erasmus ta un di e fundadornan di 
Muscles <Sc Lungs cu a cuminsa 6 aña pasa 
como un idea entre par di amigo, pa lanta 
un centro di ehercicio diferente. 

Nan a tuma iniciativa pa cuminsa busca 
tur informacion y bay den exterior pa tuma 
curso pa asina bin bek Aruba y cuminsa cu 
un luga nobo pa haci ehercicio. Loke a cum- 
insa como un idea entre 5 amigo awor por 
conta cu 250 miembro activo na Muscles 
and Lungs. 


Nan ta ofrece servicio manera Crossfit, Kids 
classes, Senior classes, Barbell club, Yoga, 
Muscle Lit y mas. Nan ta un compania cu 
ta sigui progresa p’asina brinda servicionan 
mas moderno na nan miembronan. 

Tambe Javier ta enfoca pa e miembronan 
di Muscles & Lungs brinda ayudo na e co- 
munidad. Recientemente nan a organisa un 
“food drive” caminda cada miembro a trece 
algo di come pa asina por yuda un persona 
of famia cu ta den nececidad. 

Javier ta enfoca hopi riba yuda nos comu- 
nidad di Aruba y cu e vision aki Javier a 
cuminsa cu e M&L Community, caminda 
tur miembro tayuda boluntariamente. Javier 
ta un persona cu semper ta yuda hendenan e 
den nos comunidad cu ta den nececidad y e 
ta haci esaki cu hopi compacion y dedicacion 
por medio di e M&L community. 

Ta danki na e esfuerso boluntario na nos 
isla, e persistencia y bon boluntad nos isla 
ta sobresali riba tur otro nacion mundial- 
mente. E factor principal di nos turismo ta 


nos hendenan, nos mes, y p’esey A.T.A. kier 
presenta un mensahe di reflexion e aña aki 
pa medio di ‘Danki Aruba’. 

Cuminsando yamando danki na un persona 
ehemplar cu ta Javier Erasmus. Danki Javier. 
Semper cu un sonrisa a comparti y duna un 
otro un humilde man, dunando su aporte 
aña den y aña afo. Esakinan ta sigur car- 
acteristicanan cu mester pa no solamente 
sigui riba un turismo duradero y saludabel, 
pero pa simplemente nos comunidad por 
biba na un manera feliz, den harmonia pa 
cu un cu otro. 

Subi online ariba www.dankiaruba.com pa 
nomina bo heroe y sigui e campaña di ‘Danld 
Aruba’ rib’e pagina di Lacebooky Instagram 
di Oficina di Turismo Aruba. 

Den nomber di Aruba Tourism Authority 
nos kier gradici cada un di nos hendenan pa 
nan lucha incansabel durante 2016 y Ider 
desea nos comunidad feliz dianan di fiesta 
y un One Happy 2017. 

